Good Men (And Women) Doing Something: Noda Bula Vaka i Taukei\nNi sa tiko na turaga kei na marama bale ni noda vanua, ni tiko talega na turaga kei na marama ni noda vanua ni dau wilika na bulago e dau volai tu e na tikina oqo. E na siga edaidai, au sa nanuma meu volavola yani kivei kemuni na noda e na vuku ni vica na ka bibi e dodonu me da vakasamataka, ka veivosakitaka, va vakauasivi cake, meda vakayacora na kawa i Taukei e da sa bula donua tiko na gauna oqo e Viti.\nMe vaka e da sa kila vinaka, e ratou mai taura vakailoa na ulu ni veiliutaki ni noda vanua na noda mataivalu e na i ka 5 ni Tiseba, 2006. E dina, sa yaco oti e na noda vanua na mataqali cakacaka dukadukali vakaoqo, io e sega ni vakataratutu ni sebera ni vakayacori vei keda na i Taukei na veika sa yaco tu mai na ka 5 ni Tiseba ka yacova mai na siga edaidai. Na kena mai kovei na veiliutaki, se e na kena yaca vaka Peritania na coup-de-tar, sa mai vakabasikata e vica sara na ka lelevu e na noda vanua lomani oqo.\nE sa mai votu kina na kena sa sega ni rokovi, se dinati na noda veiliutaki na i Taukei e na noda vanua. Na matanitu nei Laisenia Qarase, e rawata na qaqa e na veidigidigi ni Me, 2006, ka rawata na qaqa oqo e na noda veitokoni na i Taukei ki na nona soqosoqo ni SDL. Na kena mai kovei na nodratou veiliutaki, sa mai muduka dole talega na kena sasaga taka tiko na matanitu vakasivoi (o ya na SDL) e vica na yavu ni vakavulewa lelevu kei na i tuvatuva, e ratou bulia me toroi keda cake na i Taukei. Oqori na Qoliqoli Bill, na Land Claims Tribunal, kei na kena suka na qele boro damudamu kivei keda na volai tu e na i Vola ni Kawa Bula ni noda vanua. E dodonu me wili talega kina na nodratou sasaga me vakavoui na tabana ni suka e na noda vanua. E dina ni ra wiliwili ni wase levu ni dauteidovu na Idia, ia era lisi taka tu e dua na i wase levu ni qele ni Taukei, ka sa mai oti tiko yani na lisi oqo, ni ra sega ni via vakavouia na nodra lisi. E na yavu ni vakavulewa e bula tiko edaidai ka lewa na veika vakaoqo (na ALTA) e sega ni rawarawa se vinaka na vei keda na vinakata me lisi taki na noda qele, na vei yavu e soli kina na noda qele. Oqo talega na ka e ratou a saga e na nodratou i gu me ratou vakavinakataka na SDL, ka sa mai tiniya koso o Bainimarama.\nNa noda Bose Levu Vakaturaga talega e sa mai vakacegui tu vakawawa e na liga ni matanitu oqo. E da kila vinaka na i Taukei na tiki ni Vola Tabu e tukuna tiko vei keda, ni "...o ira na turaga e ra sai mai vua na Kalou." E na gauna oqo, baleta beka ni da sa mai vulica, ka bula taka na bula vaka Vavalagi, ka sa veiwaki kei na noda i tovo dina vakavanua, e sa basika talega kina vei keda e levu na kudru, kei na valagusugusu, kei na veisaqasaqa kei ira na noda Turaga. E votu mai vei au e na noqu vola tiko yani na i vola oqo, na nona vosataka na Gone Turaga na Tui Namosi e dua ga na gone ni Namosi e sa bau vakaitutu tu e na noda mataivalu. Ia e sega ni dodonu me da dusi koya ga kina na gone ni Namosi oqo, ni sa yaco tu e na veiyasai Viti na ka oqo. Na nodratou sa mai taura na nodratou i vola na noda turaga kei na marama bale e sa kena i cavacava ga.\nE dodonu me vakaraitaki talega yani vakasavasava kivei kemuni na noda turaga/marama bale, ni vuqa talega vei kemuni sa rokataka tiko ni i tovo ni bula e sega ni sureta na veidokai ki na nomuni i tutu vakaturaga. Sa levu vei kemuni na lasu, kei na veibaleyaki, kei na butubuturua. Au sega ni tukuna tiko ni ko ni vaka kece tu ko ya. Na nomuni vakasuka na vakatutu ni IG me baleta na i tutu ni vukevuke ni Peresitedi, e dua na gauna ko ni tu kina vakadodonu, ka tukuna na dina. oqo e dua na gauna ko ni maroroi Viti kina, ka sa lewe vuqa vei keimami, na nomuni lewe ni vanua, e keimami sakitaka na ka ko ni cakava mai Draunibota e na siga ko ya. Kevaka e vaka tu o ya na i tovo ni nomuni veiliutaki na noda turaga/marama bale, au sega ni vakabekataka ni na levu vei keimami na nomuni dui lewenivanua, keimami na rokovi kemuni vakalevu, ka muri kemuni, ka via colata na nomuni kaci. Ni sa na vakila ni sa sega ni mana tiko mai na nomuni veiliutaki e vuqa vei kemuni. E vuna ga oqori ni ko ni sa sega ni dina. Na dina e vu mai vua na Kalou. E vakatokai na Yalo Tabu ni Kalou, me vu-ni-dina. Na tevoro e daulasulasu, ka tamadra talega na daulasu. kevaka e sega ni dina na nomuni veiliutaki, e na tu saqaki kemuni o Jiova, ni sega ni dau totaka na lasu o koya. Kevaka e na dina na nomuni lewa, kei na nomuni veiliutaki, o ni na qai raica ni sa totaki kemuni na noda Kalou. Kevaka e sa nomuni i to ko Jiova, o cei me na kemuni meca?\nSa tekivu me ra vosa cake talega mai na dau tokona tu na veivakaduiduitaki vakakawatamata, ka ra sa doudou me ra vakasikaweli ka dusi ira na duikaikai eda sa mai bula vata tu e Viti edaidai. Oqo e sega ni ka vou, ia au via dusia vei kemuni na kena cala, ka sega ni vinaka na cakacaka oqo, kei na vanua e na tinimaki keda kina, kevaka e da sa muria na gaunisala oqo. Na veivakaduiduitaki vakakawatamata, e yavu ni nodra vakamatei ni Jiu e na i karua ni valu levu. E yavu ni nodra butuki sobu o ira ka kai Sauca Aferika. E yavu ni kena tauri vakailoa na nodra qele na Aborigines, na Maori, na Kai Idia ni Mereke, na kai Hawaii, kei na vuqa tale na i Taukei ni veimatanitu e na veiyasaivuravura. E sega ni sala vata na i vakarau oqo kei na i vakavuvuli no noda Turaga, ni a kaya " Dou veilomai" ka kaya talega "Dou lomani ira na nomudou meca, vosavinaka vei ira sa rukaki kemudou, caka vinaka vei ira sa cati kemudou, ka masulaki ira sa vakalialiaikemudou, ka vakacacani kemudou." E sa sega ni rau sala vata na noda i tovo, kei na noda vakabauta, kei na veika e da dau tukuna me baleta na duikaikai era tu e Viti.\nOqo talega e kena i ubi ni noda malumalumi na i Taukei. E sa matau vei keda me da dau dusia na ndra malumalumu na tani, ka sega mada ni da bau kauta laivi na kau mai matada e liu. E dodonu talega vei keda na lewe ni veidelaniyavu vakaturaga e Viti, me da dikevi keda mada vakavinaka, ka raica na noda i tovo, na nanuma ni lomada, kei na i rai ni matada, ke rau salavata kei na i vakavuvuli ni noda Turaga se sega. Au kila ni sega, baleta ke rau dau salamuria tu na veika e tukuna na Turaga, na veika e ra dau rogo kina o ira na noda qase era sa bale yani, ke sega ni da mai sotava tu na leqa levu e da sa sotava tu e na noda vanua. Sa sega ga ni cala na Vosa ni Kalou, ni da na tamusuka dina ga na ka e da tea.\nIo, na cava me da cakava? Se, na cava e rawa ni da cakava me da vorata kina na ca sa votu mamaca tu oqo e Viti?\nAu kila ni sa levu vei keda e vakataroga tu, ka veitalanoataka, ka vakasamataka vakatitobu na veika oqo. E rawa ni da cakava e dua na ka me da veisau taka na noda i lakolako!!!! E rawa ni da vueti Viti tale!!! E rawa ni da vakavinakataka na vei ka sa ca!!!! E rawa ni da tara vou tale na bai ni noda vanua, me da kua ni rogo ca tiko!!!!\nOqo na veika e dodonu me da cakava.\n1. Me da yavala.\nE sa rui levu na vakasavuliga vei keda. Sa mai matau tu oqo vei keda me da waraka tale e dua me cakava vei keda na veika e da kila tu e na vu ni yaloda, ni dodonu me da cakava. O ira na noda turaga/marama bale e ra sa duri, ka yavala, ka tusaqata ni matanitu e sa cici tiko vakailoa oqo. E ra sa cakava o ira na nodra i tavi. Sa qai vo o keda.\nNa cava me da cakava? Me da vosa cake, ka me da tukuga ni da sega ni duavata kei na i tosotoso e da sa lakova tiko oqo. Me da volavola e na pepa, ka vakaraitaka kina na noda kudru. Me da vosa vei ira na wekada, vei ira na noda veikilai, ka duavata e na kena saqati na i golegole ki na rusa e da sa muria tiko edaidai. Me da vosa e na na noda bose-ni-mataqali, na noda bose-ni-koro, na bose-ni-yavusa, na bose-ni-tikina, na bose-ni-yasana, na bose-ni-lotu. Me da vakaraitaka vakadodonu, e na loloma ni da sega ni duavata kei na veika sa caka tu e Viti edaidai.\nAu kila ni na sega ni ka rawarawa oqo. E na vuqa vei kemuni, na via rere, ka vatatitiqa, va na levu sara na veiwaraki. E dua na turaga sa volavola tiko e na Fiji Times e na noa, ka sa tekivu me vakaraitaka na nona kudru. O ya e dua na turaga tagane!!! Kevaka e da na vaka ko ya, au sega ni vakabeka taka ni da na vakagolea na noda i lakolako oqo, ka lesu tale ki na tiko vinaka e da vinakata kece tu.\nMo ni yavala na lewei Viti. E ra sa duri tu na noda turaga, ia sa i vei o ira na nodra tamata? E liu, e ra dau sega ni dau liu ki nai valu na turaga, e ra dau taqomaki, ka ra dau liu ga na bati. Oqo, sa ra valataki keda tiko na turaga/marama bale, ia sa da qai sarasara tu ga o keda ni nodra tamata. Me da tokoni ira, ka tucake, ka saqata na veibuturaki sobu e sa caka tiko vei keda. Ni tukuga ma na nomuni kudru. Ni vola ki na vei pepa e ra dau tabaka na nodra i vola na lewenivanua (Letters to the Editor). Ni kakua ni vosa galugalu ga, ni vosa me matata, me rogo, baleta sa dodonu me da vakayacora na ka oqo me vinaka tale kina o Viti.\n2. Me da lotu.\nSa dodonu me da lotu vakayalo, ka vakaidina. E sega ni lotu walega na masu, kei na wili Vola Tabu, kei na lakova na vei soqo ni lotu eso. E tiki talega ni lotu, na noda qarava e na yalo dina na noda i tavi, na i tavi sa lesia vei keda na Kalou. E dodonu me da vosa, ke sa soli vei keda me da vosa, ka vakarorogo, kevaka e noda i votavota na vakarorogo. E dodonu me da cakacaka vakagumatua, ka me da kakua ni rere. Na veika kece oqo e ra tiki ni lotu, ka sa sega ni yaga walega me da masu. Au sega ni kaya tiko ni ca na masu, ia sa dodonu me da masu, ka tara tiko na bai ni noda vanua, me vaka e ra cakava na Isireli e na gauna nei Nemaia.\nE dodonu me da dulaka vua na Kalou na noda leqa. Me da kua ni wele, baleta na wele e nona i yaragi na vu-ni-ca, ka dau vakaleqai keda kina. O kemuni na i talatala i Karisito, e dodonu mo ni wasea vakadodonu na Vosa ni Kalou, ka vunauca na ca kecega. Ni kakua ni leqataka kevaka e sega ni ciqomi na nomuni i tukutuku, baleta o ira era sega ni rogoca na dina ni Kalou ko ni na tukuna, era sa sega ni besetaki kemuni, era sa besetaki Jiova tiko!!! E soli ga vei kemuni mo ni tukuna na dina ni Kalou e na loloma, e sega ni solia vei kemuni na Kalou mo ni ciqomi vei ira kecega era rogoca na nomuni i tukutuku. Na vakatulewa ko ya sa nodra yadudua ka na tamata.\n3. Me da veilomani.\nNa noda vanua sa yali sara kina vakatotolo na veilomani. E da sa veidusi, e da sa veikaseti, e da sa veikati. Oqo na i tovo era sa biuta na noda qase, e na gauna e ra sa ciqoma kina na lotu. E dodonu me da biuta talega vakakina o keda na luvei Viti edaidai. Na kena sa sega ni kune na veilomani, sa vakavuna e levu na leqa e na keda maliwa. Sa da raica na veilabati, na kucu, na veisei, na veileti, na butako, na veibeitakivakailasu...na ka kecega oqo sa vu ga mai ni da sega ni veilomani.\nSa dodonu me da veilomani. Lomani ira e ra tu wavoliti iko. Vosa vinaka vei ira, nanumi ira e na veika kece o dau vakayacora. Raici ira na malumalumu, na tauvimate, na vakaleqai. Kevaka e da sega ni dau nanumi ira, e da na leqa kecega, ka da na ka ni veiwali vei ira e ra vakanuinui tu ni na rusa ni kawa i Taukei. kevaka talega e da na veilomani, e da na vakamaduataki ira e ra dau dusi keda, ka beitaki keda e na veika e so, ni ra na raica na nodra lomaca vei keda, kei na noda lomavinaka vei ira, sa ra na qai madua, ka dro tani e matada.\n4. Me da duavata.\nSa levu sara na noda tatawasewase. E da sa mai tawase e na yavu ni vakabauta, e na veiyasana e da dui cavutu mai kina, e na duidui ni noda rawa ka. E sega ni dodonu na noda mai wasewasei keda tu vakaoqo na i Taukei. E dodonu me da duavata. Na veika e dau wasei keda, e dodonu me da raica vakayalomatua, ka walia, e na rarama ni Vosa ni Kalou, kei na yalo e veilomani, me rawa kina ni da toso ki liu.\nKevaka e da tawase tiko, e sa na qai rawarawa sara na nodra vakayacora na nodra i le o ira e ra vinakata tu me ra rawai keda, ka taura na veika sa noda. Ni da duavata, se na sega ni da rawati rawa. Oqo ni vuna e ra sa dau saga tu kina o ira na via rawai keda me da veileti, ka veikati vaka i keda ga, baleta ni sa dau vakamalumalumutaki keda sara vakalevu.\nSa dodonu me da duavata, me cakacakavata, ka me biulaivi na ca e na keda maliwa. Ni da na duavata, ka tukuna na noda sega ni taleitaka na veika sa vakayacori tiko e Viti edaidai, eda na vakasuka na cala sa mai tavuloni keda tu, ka na lesu tale mai vei keda na veigauna vinaka e da dau raica e na veigauna sa oti yani.\n5. Me da yadrayadravaki.\nE sa levu mai na ka e tubu tiko me yavalati keda, me sagai keda, me vakarusai keda. Kevaka eda na sega ni yadrava na noda bula, na noda i tovo, na noda vanua, e na vakacava beka na i tuvaki kei Viti e da na biuta tu mai vei ira na luveda era na muri keda mai? Na noda dau wele, kei na noda sega ni yadrava tiko vakavinaka na veika e dau yaco e na noda vanua, sa vu ni leqa talega edaidai. Sa dodonu me da yadrava na noda vanua, ka vuli, me da kakua ni rawai tale vaka oqo. O Viti e na bula walega kevaka e da na yadravi koya, ka karoni koya. Oqo sa i tavi taucoko ni luvei Viti, ka sega ni nodra i colacola vakatabakidua ga e vica.\nSa dodonu me da veisau na kawa i Taukei, baleta ni sa veisau na vuravura e da sa bula tiko kina edaidai. Sa dodonu me da tu e na sala ka vakaraica na noda i lakolako makawa, ka taura matua na veika vinaka, ka vakavinakataka se veisautaka na veika ca. Kevaka e da sega ni vakayacora na veika oqo, e da na sega ni bula marau e na noda vanua, ka ra na sa vakaloloma o ira na noda kawa e ra sa muri keda tiko mai. Sa dodonu me da rai vakavuku, ka digia na sala e ra na vinaka kina o ira na noda i taba tamata e ra sa bera ni cadra mai. Me vaka na nodra dau digitaka o ira na noda qase me ra vakasaqara na vauna vovou me ra laki tiko vinaka kina, e sa dodonu vaka kina me da vakasaqara talega na veivanua, kei na veika e da na tiko vinaka kina.\nAu nuitaka ni na ciqomi na i vola oqo, kei na veika e sa volai tiko kina. Au sa nuitaka ni da na saumaki na i Taukei, ka viria na bai kei Viti, ni sa kasura tu, ka sa da rogoca tiko.\nMe vaka kalougatataki Viti o Jiova\nPosted by Good Men (and women) Doing Something.... at 1:37 PM\nLabels: bula vaka i taukei\nLasu taka, vacava itaukei?\nKecega itaukei lasu lasu\nHi my real name is Chris and I'm a medical meditate on guy due trolling in every direction here reading...I've got a hulking chuck on veneers coming up and be struck by had to create a area for it...looking with a view some contributors...anyone advised of anything about dental veneers? Zealous to contribute? I am compiling a check into @ getveneers.org. They are hand-me-down to: conceal damaged, stained or misshaped surfaces of your teeth . I'm sure you know [b]porcelain veneers[/b] are a procedure that longing generate teeth look completely natural.\nThey are a good selection to refurbish the aspect of your front teeth.\nThe significant item around dental veneers is they allow a hidebound overtures to long-lasting, bigger cosmetic changes. They can be used to garb a number of dental conditions that affect the fa‡ade teeth including:\nIf you are interested in contributing communication on cosmetic veneers, please upon: http://getveneers.org


Lesuvi Ira na Taleitaka na iTukutuku ni Matanitu Naba 36 — Watchtower LAIBRI ENA INTERNET\nkm 11/00 t. 4\nLesuvi Ira na Taleitaka na iTukutuku ni Matanitu Naba 36\n“Na Yabakiudolu Vou—Na Cava Ena Kauta Mai Vei Iko?”\n1 O sa veisoliyaka kece na nomu iokaoka ni iTukutuku ni Matanitu Naba 36? E tarogi tiko kina na taro veiganiti meda vakasamataka vakabibi: “Na Yabakiudolu Vou—Na Cava Ena Kauta Mai Vei Iko?” Ni roro tiko mai na yabaki 2000, dua na ka na levu ni nanamaki ena ka ena kauta mai na yabakiudolu vou oqo. E vakamacalataki ena iTukutuku ni Matanitu Naba 36 e so na ka meda namaka, qai vakaraitaka tale ga vei keda ni ka e yaco tu e vuravura e sega kina na vakanuinui vinaka ina veigauna sa tu mai liu. Na yabakiudolu ga ena kauta mai na vakacegu kei na sautu era vaqara tu e levu, oya na Duanaudolu na Yabaki ni Veiliutaki i Karisito Jisu. Na noda vakabauta na dina ni nona Matanitu e uqeti keda meda veisoliyaka kina na iTukutuku ni Matanitu Naba 36 vei ira kece eda rawata.\n2 So na Ka e Tukuni me Baleta na iTukutuku ni Matanitu: Na veisoliyaki ni iTukutuku ni Matanitu sa oti e vakadinadinataki kina na veiuqeti ni noda cakacaka. Me baleta na iTukutuku ni Matanitu Naba 35, e vola kina na valenitabana mai Canada: “Era gumatua ni tokona na cakacaka lavotaki oqo o ira na dautukutuku kei ira na painia, ra qai marautaka na vakasavuirogorogo veivakauqeti era sotava.” Sega ni vakabekataki ni o a gu tale ga na veisoliyaka na iTukutuku ni Matanitu Naba 36.\n3 E tuvanaki me na cava tiko na veisoliyaki ni iTukutuku ni Matanitu ena 17 Noveba, 2000. Sa tarai kece beka na yalava ena nomuni ivavakoso? Ke se bera, era na rairai kerei keda na qase me se tomani tiko ga me yacova na iotioti ni macawa ni Noveba.\n4 Na cava sa bau rawati ena veisoliyaki ni iTukutuku ni Matanitu Naba 36 ena nomuni yalava? E so era na vakalewena na fomu ni kerekere me dua nodra ilavelave ni brochure na Loma ni Kalou, se so sara era na vinakata tale ga mera vuli iVolatabu. Ia, e levu era a taleitaka na veitalanoataki ni yabakiudolu era wele ga me yacova ni lesu tale e dua na iVakadinadina i Jiova. Mera sikovi o ira kece era tataleitaki. Na gauna cava beka e gauna vinaka mera lesuvi kina? Na kena totolo ga na kena vinaka.\n5 Vakasamataka mada na vakasavuirogorogo oqo nira lesuvi o ira a soli vei ira na iTukutuku ni Matanitu Naba 35. E dua na painia mai Ailadi a solia e dua na iTukutuku ni Matanitu vua e dua na itaukei ni valenikana. E drukataka na marama oya na itukutuku e wilika kina mani sureta na tacida yalewa oqo me lesu tale yani. A lesu tale na tacida yalewa ena loma ni rua na siga, tekivu sara na vuli iVolatabu. Mai Denmark, a biu na iTukutuku ni Matanitu ena dua na vale e lala. Ena siga tiko ga oya a vakauta kina na fomu ina valenivolavola ni tabana e kea na marama itaukeinivale, qai vakauta na valenivolavola ni tabana ina ivavakoso volekata na nona itikotiko na marama oqo. Ena macawa tiko ga oya, rau lai raica na marama oqo e rua na tacida yalewa, tuvanaki na vuli i Volatabu, mani tiko sara ena soqoni ena imatai ni gauna ena Kingdom Hall!\n6 Na Cava Mo Kaya ni O Lesu: Na noda veisikovi lesu vei ira yadua eda solia vei ira na iTukutuku ni Matanitu e rawarawa sara qai tiki marautaki ni noda cakacaka vakaitalatala. Ni o sa lesu, e vinaka mo kauta tiko e dua na ilavelave ni iTukutuku ni Matanitu Naba 36, de sa yali na ilavelave nei itaukeinivale. O rawa ni tovolea na iwalewale oqo.\n7 Ni o vakamacalataki iko tale vei itaukeinivale, o rawa ni kaya:\n◼ “Au a solia toka vei kemuni na ivolacebaceba e kena ulutaga ‘Na Yabakiudolu Vou—Na Cava Ena Kauta Mai Vei Iko?’ E sega li ni veivakayaloqaqataki nida wilika kina ni sa voleka ni tekivu na Duanaudolu na Yabaki ni Veiliutaki i Karisito Jisu, me qai tauyavutaka e vuravura na Parataisi? [Vakaraitaka na iyaloyalo ni Parataisi ena iTukutuku ni Matanitu Naba 36.] E dakuna, oni sureti mo ni vakalewena na fomu ni kerekere me dua na nomuni ilavelave ni brochure Na Cava e Loma ni Kalou vei Keda?” Vakaraitaka na brochure, cega na lesoni 5, wilika na imatai ni taro kei na parakaravu 1 kei na 2, qai tarogi itaukeinivale se cava e nanuma kina. Wilika qai vakamacalataka e dua se rua na tikinivolatabu. Ke rawa, taroga e dua tale na taro qai wilika e dua tale na parakaravu, tuvanaka mo na lesu tale me lai tomani na veivosaki.\n8 Ni na soli tiko ena Noveba na brochure na “Loma ni Kalou” se na ivola na “Kila,” o rawa ni kaya:\n◼ “Noqu veisiko se qai oti ga oqo, au a solia toka vei kemuni e dua na ilavelave ni ivolacebaceba ‘Na Yabakiudolu Vou—Na Cava Ena Kauta Mai Vei Iko?’ E tiko kina e dua na veisureti ni vuli iVolatabu wale qai caka sara ga e nomuni vale. Au lesu mai oqo meu mai vakaraitaka vei kemuni na ivola keimami dau vakayagataka ena vuli. [Vakaraitaka na Loma ni Kalou, qai vakaraitaka sara na dakuna; se vakaraitaka na ivola na Kila, qai cega na taqana 188-9.] Na Yabakiudolu e tukuni ena iVolatabu ena kauta mai na ituvaki oni raica toka ena iyaloyalo oqo. Meda bula ena Parataisi, ena gadrevi vei keda meda vulica na ka dina me baleta na Kalou. Meu vakaraitaka mada ga vakalekaleka vei kemuni na icakacaka ni vuli iVolatabu.”\n9 Na veisoliyaki ni iTukutuku ni Matanitu Naba 36 e sega wale ga ni uqeti keda meda vakalevutaka na noda cakacaka vakaitalatala, yaco tale ga me ivakadinadina vinaka. Na ka oqo e rairai uqeta na nodra tataleitaki e levu ena noda yalava. Noda saga ena duavata meda lesuvi ira na tataleitaki, salavata na veivuke i Jiova, eda na marautaka kina na noda vaqarai ira tiko era vaka na sipi.—Maciu 10:11; Caka. 13:48, 49, 52.


Era Veivukei na Agilosi ni Kalou—Ka Mera Kila na Gone\nE SO era kaya nira vakabauta ga na ka era raica. Ia e vosa vakalialia oya. E levu na ka era tu eda se sega vakadua ni raica e matada. O rawa ni cavuta e dua?—\nVakacava na cagi eda ceguva? E rawa nida vakila?— Uvuca mada na ligamu. O vakila e dua na ka?— O vakila na cagi, ia o sega ga ni raica, se vakaevei?—\nDaru sa veivosakitaki ira oti na veika bula vakayalo eda sega ni raica. Eda vulica ni so vei ira era vinaka qai so era ca. Cavuti ira mada e so na veika bula vakayalo era vinaka eda sega ni raica.— Io, na Kalou o Jiova, o Jisu, kei ira na agilosi vinaka. Era tu tale beka ga na agilosi ca?— E kaya na iVolatabu nira tu. Tukuna mada vei au na ka o sa vulica me baleti ira.—\nEda kila ni o ira na agilosi vinaka kei na agilosi ca era kaukaua cake vei keda. E kilai ira vinaka na agilosi na Qasenivuli Levu. Oqo e baleta ni a dua na agilosi o koya ni bera ni qai sucu e vuravura. A bula voli kei ira na agilosi mai lomalagi. E kilai ira e vica vata na milioni na agilosi. Era vakayacani beka na agilosi kece oya?—\nEda sa vulica ni vakayacani ira kece na kalokalo na Kalou. Eda rawa ni kila nira vakayacani kece tale ga na agilosi. Eda kila tale ga nira dau veivosaki baleta ni vakaraitaka na iVolatabu ni tiko na “vosa ni agilosi.” (1 Korinica 13:1) Na cava o nanuma era dau veivosakitaka na agilosi? Era bau veivosakitaki keda beka na lewe i vuravura?—\nEda kila nira saga tiko na agilosi i Setani, o ira na timoni, meda talaidredre vei Jiova. E macala nira na veivosakitaka na kena icakacaka. Era vinakata meda vakataki ira me rawa kina ni cati keda tale ga o Jiova. Ia vakacava o ira na agilosi yalodina ni Kalou? Era bau veivosakitaki keda tale ga?— Io, e vaka kina. Era vinakata mera vukei keda. Meu tukuna mada vei iko na nodra vukei ira na tamata era lomani Jiova ra qai qaravi koya, e so na agilosi ni Kalou.\nE kena ivakaraitaki e dua na turaga e yacana o Taniela e vakaitikotiko mai Papiloni. Levu na tamata ena vanua oya era sega ni lomani Jiova. E bau buli tale ga ena vanua oya na lawa e vakatabui kina me dua e masu vua na Kalou o Jiova. Ia e masu tu ga vei Jiova o Taniela. O kila na ka era qai cakava vei Taniela?—\nIo, era biuti Taniela ina qara ni laione na tamata ca. E lai tu maliwai ira na laione era viakana tu. O kila na ka e qai yaco?— ‘E tala mai nona agilosi na Kalou me sogota na gusudra na laione,’ e kaya o Taniela. E sega ni bau laukati! E rawa nira cakava e so na ka veivakurabuitaki na agilosi vei ira na qaravi Jiova.—Taniela 6:18-22.\nE vakabulai Taniela vakacava na Kalou?\nDua na gauna e vesu tu e valeniveivesu o Pita. O na se nanuma tiko ni o Pita e itokani i Jisu Karisito, na Qasenivuli Levu. So era sega ni taleitaka nona tukuna o Pita ni o Jisu e Luve ni Kalou. Ra mani biuti koya kina i valeniveivesu. Era yadravi Pita tiko na sotia me kua ni dro. E rawa beka ni dua e vukei koya?—\nA vesu tu na liga i Pita ena sinucodo qai moce toka ena kedrau maliwa e rua na sotia. Ia e kaya na iVolatabu: ‘Raica! E curu mai na agilosi i Jiova qai rarama mai na loma ni valeniveivesu. E tavia na tabai Pita na agilosi, vakayadrati koya, qai kaya, “Tucake vakatotolo!” ’\nE sereki Pita vakacava mai valeniveivesu e dua na agilosi?\nE tasere mai na liga i Pita na sinucodo! Qai kaya na agilosi vua: ‘Vakaisulu, vakaivava, muri au mai.’ Rau sega ni tarovi Pita rawa na sotia baleta ni vukei Pita na agilosi. E tu mai liu na matamata kaukamea, ia e qai yaco e dua na ka veivakurabuitaki. E tadola ga vakataki koya na matamata! E sereki Pita na agilosi me rawa kina ni lai tomana nona cakacaka vakavunau.—Cakacaka 12:3-11.\nEra rawa beka ni vukei keda tale ga na agilosi ni Kalou?— Io, e rawa. E kena ibalebale beka oqo nira na sega ni vakalaivi keda meda mavoa?— Sega, era na sega ni tarova meda mavoa kevaka eda sega ni qaqarauni. Kevaka mada ga eda qaqarauni, eda se rawa ga ni mavoa. A sega ga ni tukuni vei ira na agilosi mera taqomaki keda voli ga. Baleta ni solia vei ira na Kalou na cakacaka bibi mera cakava.\nE vakaraitaka na iVolatabu ni dua na agilosi e kacivaka tiko vei ira kece na tamata mera sokalou vua na Kalou. (Vakatakila 14:6, 7) E kacivaka vakacava na agilosi oya? E kaila beka mai lomalagi mera rogoca kece na tamata?— Sega, o ira na imuri i Jisu e vuravura era na vakamacalataka tiko na Kalou vei ira tale e so, ia era na liutaki ira tiko ena cakacaka oya na agilosi. Era na vakadeitaka na agilosi mera rogoca na itukutuku o ira na via kila dina na Kalou. E rawa meda vakaitavi ena cakacaka vakavunau oya, nira na vukei keda na agilosi.\nVakacava ke ra vakaleqai keda o ira na sega ni lomana na Kalou? Vakacava ke ra biuti keda i valeniveivesu? Era na sereki keda beka na agilosi?— E rawa. Ia era sega ni dau cakava wasoma.\nNa cava e tukuna tiko vei Paula na agilosi?\nA kaivesu tale ga na imuri i Jisu o Paula. A vodo tiko ena dua na waqa ena gauna ni draki ca. Ia era sega ni sereki koya na agilosi ena gauna sara ga oya. Baleta nira se tu e so e vinakati mera rogoca na kena ivakamacala na Kalou. E kaya e dua na agilosi: “Kakua ni rere Paula; o na kau ga kivei Sisa.” Io, e gadrevi me kau o Paula vua na iliuliu kei vuravura o Sisa me rawa kina ni vunau vua. Era kila na agilosi na vanua e tu kina o Paula, ra qai dau vukei koya. Era na vukei keda tale ga kevaka eda qarava dina na Kalou.—Cakacaka 27:23-25.\nE tiko tale e dua na cakacaka levu sa vakarau mera cakava na agilosi. Sa voleka sara na gauna me vakarusai ira kina na tamata ca na Kalou. Era na vakarusai kece kina na sega ni sokalou vua na Kalou dina. Era na qai kila kina na nodra cala o ira na kaya nira sega ni vakabauti ira na agilosi baleta nira sega ni raici ira.—2 Cesalonaika 1:6-8.\nNa cava e kena ibalebale oya vei keda?— Era na vukei keda na agilosi ni Kalou kevaka eda to kei ira. Ia eda sa to tiko li kei ira?— Io kevaka ga eda qaravi Jiova tiko. Kevaka eda qaravi Jiova tiko, eda na tukuna tale tiko ga vei ira tale e so mera qaravi koya tale ga.\nMeda kila tiko se era vakamua vakacava na noda bula na agilosi, wilika na Same 34:7; Maciu 4:11; 18:10; Luke 22:43; kei na Cakacaka 8:26-31.\niMeli iMeli Era Veivukei na Agilosi ni Kalou


“Au sa qai kila ni sega ni noqu itavi meu veisautaka na ituvaki ni vuravura qo” | E Veisautaka na Bula na iVolatabu\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Greek Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kazakh Kikongo Kikuyu Kiluba Kinyarwanda Kirghiz Korean Latvian Lingala Lithuanian Luo Malagasy Myanmar Ngabere Norwegian Nzema Papiamento (Aruba) Papiamento (Curaçao) Polish Portuguese (Brazil) Quechua (Bolivia) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tigrinya Tsonga Turkish Twi Ukrainian Vietnamese Xhosa Yoruba Zulu vakaViti\nTalanoataka o Jukka Sylgren\nKA E KILAI KINA: DAUVALATAKA NODRA TAQOMAKI NA MANUMANU\nKeitou tiko ena siti o Jyväskylä, ena loma kei Finiladi. Au dau taleitaka na veika bula niu se gone. Keitou dau lai sarava vakavuvale na veikauloa totoka kei na drano e voleka ena neitou itikotiko. Au taleitaki ira tale ga na manumanu niu se gone; au dau roqota na pusi kei na koli! Niu sa uabula, au rarawataka na nodra dau vakalolomataki na manumanu. Au lai lewena sara e dua na isoqosoqo e dau valataka nodra vakalolomataki na manumanu.\nE levu na ka keimami cakava me tarovi kina na nodra vakalolomataki na manumanu. Keimami vakarautaka eso na ivola, keimami tayabe ena neimami kudruvaka na kena dau volitaki na kulinimanumanu, kei na nodra vakayagataki na manumanu ena vakadidike vakasaenisi. Keimami tauyavutaka e dua tale na isoqosoqo ni nodra taqomaki na manumanu. Era sega ni taleitaka na vakailesilesi na ka keimami cakava ni sa rui sivia tale. Levu na gauna au vesu qai veilewaitaki.\nAu dau rarawataka tale ga na veika vakaloloma e yaco tu e vuravura. Au lai lewena eso tale na isoqosoqo, wili kina na Amnesty International kei na Greenpeace. Au tokona vakalevu na nodra sasaga. Au valataka na nodra dodonu na dravudravua, waloloi, kei ira na vakaloloma.\nToso na gauna, au qai kila niu na sega ni rawa ni veisautaka na ituvaki e yaco tu e vuravura. Era sa walia rawa na isoqosoqo qori eso na leqa lalai, ia era sega ni walia rawa na leqa lelevu. Au raica ni sa qai ca ga vakalevu na ituvaki ni vuravura qo, ra qai sega ni bau kauai kina na tamata. Au yalolailai sara ga.\nDua na ka noqu rarawa ni sa dreve na noqu sasaga, au mani saga meu kila na Kalou kei na iVolatabu. Au a vulica tu na iVolatabu kei ira na iVakadinadina i Jiova. Era dau kauaitaki au, ia au sega ni bau vakasamataka ena gauna qori meu veisautaka na noqu ivakarau ni bula. E rairai sa kena gauna qo meu veisau.\nNiu tekivu wilika na iVolatabu au vakila sara ga na vakacegu. E levu sara na ka au wilika kina me baleta na nodra dau karoni na manumanu. Kena ivakaraitaki, e tukuna na Vosa Vakaibalebale 12:10: “Na tamata vinaka ena taqomaka na nona manumanu.” (Good News Translation) Au dikeva tale ga ni sega ni vakavuna na Kalou na leqa e yaco tu e vuravura. Sa qai ca ga na ituvaki kei vuravura ni levu era sega ni muria nona veidusimaki. E uqeti au sara ga na loloma i Jiova kei na nona vosovoso vakadede.—Same 103:8-14.\nAu mani volavola vei ira na iVakadinadina i Jiova ena noqu vakayagataka na kuponi ni mekesini meu kerea kina na ivola Na Cava Sara Mada e Kaya na iVolatabu? Sega ni dede rau sikovi au mai e dua na veiwatini iVakadinadina, au mani vakadonuya nodrau veisureti meu vulica na iVolatabu. Au sa dau tiko tale ga ena nodra sokalou ena nodra Vale ni Soqoni. Qori e vakavuna meu taleitaka na ka au vulica tiko ena iVolatabu.\nE vukei au na iVolatabu meu veisautaka noqu ivakarau ni bula. Au sa muduka na vakatavako, gunusivia, vosavosa ca, qai savasava na kequ irairai. Au dokai ira na veiliutaki. (Roma 13:1) Au sa biuta tale ga na noqu ivakarau ni bula vakasisila au a bobula tu kina.\nE sega ni rawarawa meu biuta na isoqosoqo au lewena tu. Au nanuma niu sa liumuritaki ira keu vakacegu mai na cakacaka. Ia niu vulica na iVolatabu au kila kina ni Matanitu ga ni Kalou ena veisautaka na ituvaki kei vuravura. Au vakadeitaka niu na tokona na veika e vauca na Matanitu qori, qai vukei ira eso tale mera mai kila.—Maciu 6:33.\nAu dau veivakaduiduitaki tu e liu. Au dau vinakata tale ga me saumi vei ira na tamata ca na ka era cakava. Ia e vukei au na iVolatabu meu veisautaka noqu rai, meu lomani ira na tamata kece. (Maciu 5:44) Dua na sala au vakaraitaka kina na loloma qori, oya na noqu vunautaka na itukutuku vinaka ni Matanitu ni Kalou vei ira eso tale. Au marau ni cakacaka totoka qo e veivakacegui, vakavu marau, qai vakadeitaka vei ira na tamata ni sa voleka ni veisau na ituvaki ca qo.\nAu lomavakacegu niu dau nuitaki Jiova ena noqu leqa. Au vakadeitaka ni na sega ni vakalaiva na Dauveibuli mera vakalolomataki na kawatamata kei na manumanu me tawamudu, se me vakacacani tiko ga na vuravura totoka qo. Ena yasana adua, ena vakayagataka na nona Matanitu me veisautaka na ituvaki ca kei vuravura. (Aisea 11:1-9) Dua na ka na noqu marau niu mai kila na ka dina qori, kei na noqu vukei ira eso tale mera kila tale ga. Au sa qai kila ni sega ni noqu itavi meu veisautaka na ituvaki ni vuravura qo.


Wordplanet: Na Talaidredre Nei Jona - Na Cava Mai Wasawasa - Sa Viritaki I Wasawasa O Jona - Masu I Jona Kei Na Nona Vakabulai - Holy Bible - Old Testament / Jonah-\n1 Oqo na vosa i Jiova vei Jona na luvei Amitai, ka vaka,\n2 "Mo tucake, ka lako ki Ninive, na koro levu o ya, ka vunautaka vei ira, ni sa lako cake mai ki mataqu na nodra ca."\n3 Ia o Jona sa qai lako me dro ki Tasisi mai na mata i Jiova. A sa qai lako sobu sara ki Jopa, me kunea kina e dua na waqa me lako ki Tasisi; sa la'ki sauma na nona i vodovodo, ka vodo yani e loma ni waqa, me lako vata kei ira ki Tasisi ena nona dro tiko mai vei Jiova.\n4 Ia o Jiova sa vakatubura e dua na cagi kaukauwa ena wasawasa, ka sa liwa sara ga ena kena kaukauwa taucoko, ka sa voleka me vakaseretaka na waqa.\n5 O ira na lewe ni waqa era sa rere; ka ra sa dui masuta na nodra dui Kalou, era viritaki kece i wai nai usana ni waqa, me rawa ni bau mamada kina na waqa. Ia o Jona e siro sobu kina boto ni dreke, ka davo sobu, me moce lutu sara yani.\n6 A sa lako vua na kavetani ni waqa, ka vosa vua, "A cava o moce tikoga kina, o iko? Tucake, ka masuta na nomu Kalou; de na rawa vua na nomu Kalou me na vukei keda meda kakua ni mate kina."\n7 Era sa qai bosea. "Me ra lakovata mai, ka vakawiri madigi, meda rawa ni kila, se o cei vei keda sa vakavuna na leqa oqo." Era sa qai vakawiri madigi, ka sa dusi Jona tu.\n8 Era sa tukuna vua, "Yalovinaka mo tukuna mada vei keimami! Cava na vuna e yaco kina na leqa oqo vei keda? A cava nomu cakacaka? E vei na vanua o lako mai kina? Na matanitu cava o vola kawa bula kina? O cei na wekamu?"\n9 Sa qai tukuna o koya vei ira, "Oi au na Iperiu; au a rerevaki Jiova, na Kalou ni lomalagi, o koya ka bulia na waitui kei na vanua mamaca."\n10 Sa tarai ira na lewe ni waqa na rere, ka ra tukuna vua, "Na cava o cakava kina na ka oqo?" Ni ra sa kila sa dro o koya mai na mata i Jiova, ni sa tukuna vei ira o koya.\n11 A ra sa vosa vua, "Na cava me keimami vakayacora vei iko me maravu kina na wasawasa?"ONi sa toso cake tikoga na kaukauwa ni cagi kei na ua lelevu.\n12 Sa tukuna vei ira o koya, "Dou tauri au i cake, ka viritaki au i wai; ena qai maravu vei kemudou na wasawasa. Ni'u sa kila sa baleti au ga na leqa kece oqo."\n13 Era saga vakaukauwa me ra vocetaka na waqa ki vanua, ia era sa sega ni rawata, ni sa rui voravora vakalevu na wasawasa ena cagi kei na ua.\n14 O koya oqo era sa qai tagi kina vei Jiova ka vaka, "Keimami masuti, Kemuni kina Jiova, mo ni yalovinaka me kakua ni keimami mate na vuku ni tamata qo, me kakua ni beitaki vei keitou na dra sega cala; ni o Kemuni ga Jiova sa cakava me vaka na ka o ni vinakata."\n15 Era sa qai tauri Jona ki cake ka viritaki koya i wai, ka sa maravu vakasauri na wasawasa.\n16 Na lewe ni waqa taucoko era sa rerevaki Jiova vakalevu sara, ka ra sa cabora e dua nai soro vei Jiova ka salavata ena nodra vosa bubului vua.\n17 A sa vakarautaka o Jiova e dua na ika levu me mai tilomi Jona. A sa tiko ena kete ni ika o Jona, me tolu na siga ka tolu na bogi.\n1 Ni sa tiko ena loma ni kete ni ika, sa qai masu vei Jiova, na nona Kalou, o Jona.\n2 Ka vaka: "Au a tagi vei Jiova ena vuku ni noqu rarawa, a sa rogoci au o Koya. "Mai na loma i Etesi au a tagi, o ni qai rogoca na domoqu.\n3 Ni kemuni a biuti au kina boto ni sauloa, ki na loma donu ni wasawasa, sa vakavolivoliti au na ua; na nomuni biau lelevu ni wasawasa era ubitaki au.\n4 Au vosavosa i yaloqu, ka vaka, 'au sa vakatalai tani mai Matamuni; au na tovolea tale me'u na raica na Nomuni valetabu.'\n5 Sa vakavolivoliti au na wai, ka sa yacova na lomaqu; au sa tu ena boto ni sauloa; era sa vaka viviraka na uluqu na lumilumi.\n6 Au lako sobu sara ki ra kina veiulunivanua me'u tu kina; ka sa tasogo kece mai vei au o vuravura; Io, o ni qai vueti au cake mai ena vanua ni mate au a tu kina, oi kemuni Jiova, na noqu Kalou.\n7 "Sa yacova mai na gauna, me sa sega vei au na noqu kaukauwa, au sa qai nanumi Jiova; ka'u vagolea cake yani na noqu masu vei kemuni, kina nomuni vale tabu.\n8 "O ira era vakaliuca nai vakatakarakara, era vakanadakua tiko na loloma ki vei ira.\n9 Ia, au na cabora vei kemuni na domo ni noqu vakavinavinaka; au sa na cakava na ka au sa bubului oti kina, na veivakabulai sa nei Jiova."\n10 Sa qai vosa kina ika o Jiova, ka sa luaraki Jona kina vanua mamaca.\n1 Oqo nai karua ni gauna vei Jona me vosa vua o Jiova, ka vaka,\n2 "Tucake, ka lako ki Ninive, na koro levu o ya, ka laki vunautaka kina nai tukutuku Au tukuna vei iko."\n3 A sa tucake o Jona ka lako ki Ninive, me vaka nona vosa vua o Jiova, o Ninive e dua na koro vakaitamera, ena tolu na siga kevaka me da taubale wavokita.\n4 E curuma yani na loma ni koro ena i matai ga ni nona siga. Ka tabalaka yani na domona ka vaka, "Ena siga vagasavulu mai oqo, ena vuaviritaki kina o Ninive!"\n5 A ra sa vakabauta na Kalou na kai Ninive, ka sa kacivaki mera lolo, ka vakaisulu taga tekivu sara ga mai vei ira na qase me yacovi ira sara na gone.\n6 Ni sa rogo yani vei Tui Ninive na vosa oqori, sa tucake mai o koya ena nonai tikotiko vakatui, ka la'ki vakaisulutaki koya ena i sulu taga, ka la'ki tiko ena dravusa.\n7 A sa kacivaki yani, me tukuni raraba e Ninive, ni sa vakarota na Tui kei ira na kena vei turaga bale eso, ka vaka, me kakua ni dua na tamata se manumanu yava i va, bulumakau se sipi, me kania e dua na ka; me kua sara ga ni dua me kana se gunu wai.\n8 Ia na tamata kece kei na manumanu mera vakaisulu ena i sulu taga, ka mera tagica na Kalou; ka veisau me biu laivi nai tovo ca, kei na vakayaco vakarau kaukauwa ni ligadra.\n9 O cei e kila de veisau lesu na Kalou ka veivutuni, ka kauta tani vua na nona cudru waqawaqa, me da kakua ni mate kina?\n10 Ni sa raica na Kalou na ka era sa cakava, nodra veisautaki ira sara ga mai na nodra i tovo ca; na Kalou sa qai vakasuka tale na veika rarawa sa tukuna oti tu me na yacovi ira, ka sega ni vakayacora dina na Kalou.\n1 Ia sa sega ni vinakata sara ga o Jona, ka cudru sara vakalevu.\n2 Sa masu kina o koya vei Jiova, ka vaka, sega ni o koya oqo Jiova, na ka au tukuna niu se tiko mai noqu vanua? O koya oqo au dro kina ki Tasisi; ni'u sa kila ni o ni Kalou vinaka ka dauloloma, Ni dau cudru vakamalua ka vutu ni yalololoma, ka dau ciqomi ira na daucaka ca.\n3 "O koya oqo, Jiova, Mo ni kauta tani ga na noqu bula, ni sa vinaka cake vei au me'u mate ka ca me'u bula tiko!"\n4 Sa vosa vua o Jiova, "sa donu li vei iko mo cudru?"\n5 A sa qai lako kina sauka ni koro o Jona, ka laki tiko ena yasa ni koro vaka kina Tokalau. Ka vakaduria kina e dua na nona vale bolabola ka dabe sobu e rukuna me vakaruru kina, ka me raica mada kina na ka ena yacova na koro oqo.\n6 Ia na Kalou o Jiova sa qai vakarautaka e dua na kau, ka vakatubura me vakarurugi Jona, me rawa ni vakarurugi koya tu, ka me vakaseavutaka na nona cudru. A sa marautaka na kau oqo o Jona.\n7 Ia ni qai kida mai na mataka ni siga ka dua, na Kalou sa vakarautaka e dua na yavato, mena kania na kau me rawa ni malai sobu kina.\n8 E a qai vakayacori, ni cadra cake mai na matanisiga, na Kalou e vakarautaka e dua na cagi Tokalau kaukauwa sara; ka tara mai na ulu i Jona na katakata ni matanisiga, ka sa yacovi koya e dua na malumalumu levu, ka sa vinakata sara ga o koya me sa mate, sa tukuna, "sa vinaka cake ga vei au me'u mate, ka ca me'u bula tiko."\n9 A sa vosa vei Jona na Kalou, "e dodonu vei iko mo cudruvaka na kau o ya?"Sa sauma o Jona, "sa lomaqu dina me'u cudru, ka me'u mate sara!"\n10 Ia sa cavuta vua o Jiova, "o iko o sa lomana vakalevu na kau, ena ka o sega ni bau oca kina, se mo rawa ni vakatubura, sa tubu cake ga mai ena bogi ka mate tale yani ena dua na bogi.\n11 "Oi au me'u kua ni lomani Ninive, na koro levu, ka ra tiko kina na lewe dua na drau ka ruasagavulu na udolu na tamata, ka ra sega ni kila rawa tiko na duidui ni ligadra i matau kei na ligadra i mawi â€“ ka levu talega kina era susu manumanu?"


NAI VAKATEKIVU 12 FOV - Ia sa kaya oti vei Eparama ko - Bible Search\nNAI VAKATEKIVU 11 NAI VAKATEKIVU 13\nNAI VAKATEKIVU 12\nSa kacivi Eparama na Kalou, a sa vosavakalougatataki koya, 1-5. Sa lako voli mai Kenani, 6-9. Sa lako ki Ijipita e na vuku ni dausiga, 10-13. Sa vunitaka na watina ko Eparama, 14-20.\n1Ia sa kaya oti vei Eparama ko Jiova, Mo lako tani e na nomu vanua, ka biuti ira na wekamu, kei na vale nei tamamu, ka lako ki na vanua ka'u na vakatakila vei iko: 2ia ka'u na vakayacori iko mo matanitu levu, ia ka'u na vakalougatataki iko, ka vakarogorogoya na yacamu: ia ko na vu ni veivakalougatataki: 3ia ka'u na vakalougatataki ira era vosavakalougatataki iko, ka cudruvi koya sa rukaki iko; ena kalougata talega e na vukumu na veimataqali kecega e vuravura.\n4A sa lako tani ko Eparama, me vaka ka vosa vua ko Jiova; a sa lako vata kaya ko Loti: sa vitusagavulu ka lima na yabaki i Eparama, ni sa lako tani e Karana. 5A sa kauti Serai na watina ko Eparama, kei Loti na luve ni tuakana, kei nai yau kecega eratou sa rawata, kei na tamata eratou sa rawata mai Karana: a ra sa lako tani me ra lako ki na vanua ko Kenani; a ra sa yaco sara ki na vanua ko Kenani.\n6A sa lako tu e na vanua ko Eparama, ka yaco ki na yasana mai Sikemi, ki na kau mai More. A ra sa tiko e na vanua na kai Kenani e na gauna ko ya. 7A sa rairai vei Eparama ko Jiova, ka sa kaya, Au na solia na vanua oqo vei ira na nomu kawa: a sa cakava maikea ko koya e dua nai cabocabo-ni-soro vei Jiova, ko koya ka rairai vua.\n8A sa lako tani maikea ko koya ki na ulu-ni-vanua vaka ki na tu-i-cake mai Peceli, a sa birika na nona vale laca, a sa koto vaka ki ra ko Peceli, ka vaka ki na tu-i-cake ko Ai; a sa cakava maikea e dua nai cabocabo-ni-soro vei Jiova, a sa masuta na yaca i Jiova. 9A sa lako tu ga ko Eparama, ka lako vaka ki na ceva.\n10A sa dausiga na vanua: a sa lako sobu ki Ijipita ko Eparama me la'ki tiko vulagi kina; ni sa ka tani na dausiga e na vanua. 11Ia ni sa vakarau ko koya me curu ki Ijipita, sa kaya vei Serai na watina, Raica, ka'u sa kila ni ko sa yalewa matavinaka: 12Ia ni ra raici iko ko ira na kai Ijipita, era na qai kaya, Oqo na watina: era na qai vakamatei au, ka vakabulai iko: 13au masuti iko kina mo kaya mada ko sa ganequ: me'u vinaka kina, ia ka'u na bula talega e na vukumu.\n14Ia ni sa yaco ki Ijipita ko Eparama, era sa raici koya na yalewa ko ira na kai Ijipita ni sa matavinaka sara ko koya. 15Sa ra raici koya talega na nona tamata turaga ko Fero, ka vosavakavinavinakataki koya vei Fero; a sa kau ki na vale ni Fero na yalewa. 16A sa caka vinaka vei Eparama ko koya e na vukuna: a sa rawata ko Eparama na sipi, kei na pulumokau, kei na asa tagane, kei na tamata, kei na vada, kei na asa yalewa, kei na kameli. 17A sa vakararawataki Fero kei ira e nona vale ko Jiova e na mate ca sara, e na vuku i Serai na wati i Eparama. 18A sa kacivi Eparama ko Fero, ka kaya, A cava na ka oqo ko sa cakava vei au? a cava ko a sega kina ni tukuna vei au ni sa watimu ko koya? 19a cava ko a kaya kina, A ganequ ko koya? sa rawarawa kina me'u taura me watiqu: ia oqo, mo raica mada na watimu, mo kauta, ka lako. 20A sa vakaroti ira na tamata ko Fero e na vukuna: a ra sa kauti koya e na nona lako tu, kei na watina, kei na nona ka kecega.


Ivakatagi iyaya - Wikipedia\nNa ivakatagi iyaya e dua na iyaya ni gacagaca se vakamatautaki me caka kina na ivakatagi rorogo. Ena ivakavuvuli, na ivakaraitaki cava ga e kauta mai na rorogo e rawa ni vakasamataki kina e dua na iyaya ni vakatagi — ena kena inaki ga sa yaco kina me iyaya ni vakatagi na iyaya. Na itukutuku ni iyaya ni vakatagi me baleta na kena itekitekivu ni itovo vakatamata. Sa rawa me vakayagataki na iyaya ni vakatagi ni sere me baleta na makawa, me vaka e dua na ulumatua me baleta na kena rawati na toso ni vakasaqaqara, se dua na lali ena dua na soqoni vakalotu. Na itovo vakavanua a tara na ivukivuki kei na vakayacori ni irorogo ni veivakamarautaki. Vakaidewadewa iyaya ni ivakatagi ena veikalawa ni veisau ivolakerekere kei tekinolaji.\nIvakatagi iyaya vakatorocaketaki na vakataki ena vuqa na veiyasana lewena ni vuravura. Ia, na veitaratara vei ira na Momani e vakavuna na totolo kei na kena vakamatautaki e levu sara na iyaya ena veivanua vakayawa mai na kena itekitekivu. Mai na Veiyabaki Loma, a vakayacori na iyaya mai Mesopotamia e maritime Cevatokalau Esia, ka tabaka o Vakaurope na iyaya eso ni cakacaka na mai na Vualiku Aferika. Na veivakatorocaketaki e Amerika a yaco ena dua na berabera, ia na ivakarau ni vanua ni vualiku, e loma, kei na Ceva Amerika e wasea na iyaya ni vakatagi.\nIvakatagi iyaya vakalasitaki sa ikoya e dua na veivakadodonutaki ena kena dodonu, ka vuqa na Vakalasitaki sa vakayagataki oti ena veiyabaki sa oti. E rawa ni ivakatagedegedetaki na iyaya ena kedra iwiliwili, nodra ivukivuki na nodra iyaya, nodra itavi, nodra ilesilesi, kei na so tale. Ia, na kena iwalewale e vuli wasoma, Hornbostel-Sachs, e vakayagataka na sala e dau yaco kina na rorogo. Na vuli ni kena vulici na iyaya ni ivakatagi e vakatokai me organology.\nAnne Vallayer-Coster, Ivakarau ni ivakatagi, 1770. Oqo se na bula ni droini e vakaraitaka e dua na veimataqali iyaya ni Baroque ivakatagi, me vaka na vakayago ulumatua, transverse uvu, musette, pardessus de viole, kei lute.\nRetrieved from "https://fj.wikipedia.org/w/index.php?title=Ivakatagi_iyaya&oldid=32970"\nThis page was last edited on 25 Epereli 2020, at 16:16.


The Fiji Times » Dredre na veilakoyaki\nVernacular / Nai Lalakai\nDredre na veilakoyaki\n16 May, 2018, 9:53 am\nVUQA na gauna era dau sala ose se taubale sara ga na lewe ni Tabacakacaka ko Navakasiga ni dau vakayacori na Lotu Vulavou e na neitou Tabacakacaka.\nE vakadeitaka mai na i tukutuku oqori ki na Na i Lalakai o Talatala Ponipate Tuvata Na i Talatala ni Tabacakacaka ko Navakasiga e na vula sa dromu.\nE kaya o Tuvata ni se qai la’ki 4 wale tikoga na vula e na Tabacakacaka ko Navakasiga ni oti mai na nona a veiqaravi mai na Tabacakacaka ko Namuka-i-Lau, ka sa kena i ka 13 ni Talatala me veiqaravi e na Tabacakacaka ko Navakasiga.\nTomana ni dua na leqa levu ga e raica, sa i koya na dredre ni veilakoyaki, ka ni sega na lori me veiusa e na veikoro, ka dau vakayacori kina na Lotu ni Vulavou. Kuria ni ratou sa rui veiyawaki na koro e na Tikina ko Navakasiga, ka sa rauta ga na vodo ose se taubale e na gauna ni Lotu Vulavou.\n“Sa dua na ka na noqu dau qoroi ira na i vavakoso e na neitou Tabacakacaka, e na nodra sega ni dau vakacauoca ena tutaka na lotu kei na nodra saga me ra dau tiko e na Lotu Vulavou, ka veitalia na gaunisala cava era dui lakova yani.\n“Ni dau vakayacori na lotu mai na koro ko Naivaka, se ko Koroinasolo, e so vei ira na i vavakoso era na dau taubaletaka sara ga.\n“Au raica eke na nodra dinata na lotu na Tabacakacaka oqo, ka’u vakavinavinakataki ira sara vakalevu ni ra vakaduria tikoga na kauveilatai ni Gone Turaga ko Jisu Karisito ena veigauna kece,” kaya o Tuvata.\nTomana ni sa lewena tiko na i soqosoqo ni veivakatorocaketaki e na Tabacakacaka ko Navakasiga, ka nuitaka tiko ni na dua na siga, era na lomavata na lewe ni Tabacakacaka me na voli e dua na tolili, me rawa ni vakarawarawataka na gaunisala ni nodra veidewayaki.\nSolesolevaki e Vatoa\nKacivaki na i tuvatuva\nDomo ni Parofisai mai na Lotu i Kavitu e Viti\nVeisureti tale o Isireli\nE vakadinadinataki ni bulu koto e Beqa


Na Cava e Yaco Nida Mate? E Bula Tale Tiko e Dua na ka Nida Mate?\n1-3. Na cava eda dau vakataroga me baleta na mate? Era sauma vakacava na taro qori eso na lotu?\nE YALATAKA na iVolatabu ni “na sega tale na mate.” (Vakatakila 21:4) Eda vulica ena Wase 5, nida rawa ni bula tawamudu ena vuku ni ivoli. Ia eda se mate tiko ena gauna qo. (Dauvunau 9:5) Oya na vuna eda dau vaqaqa kina se cava e yaco nida mate.\n2 Eda dau via kila na isau ni taro qori ni mate e dua na wekada. Eda na rairai veinanuyaka ‘se vanua cava sa tu kina na wekada ya.’ Vakacava e vakaraici keda tiko mai? E rawa ni vukei keda? Eda na sota tale ena dua na gauna?’\n3 E duidui na ka era tukuna na veimatalotu ena vica na taro qori. Eso era vakavulica ni o na lako i lomalagi ke o tamata vinaka, o na lai kama i eli ke o tamata ca. Eso era kaya ni o na vuki mo yalo, o na lai tiko kei ira na wekamu era sa mate. Eso tale era kaya ni o na lewai ena gauna o mate kina, o na qai sucu tale se o na veisau mo dua tale na tamata se manumanu.\n4. Na vakasama cava era tautauvata kece kina na veimatalotu?\n4 Ena rairai duidui na ka era vakavulica na veimatalotu. Ia e dua na vakasama era tautauvata kece kina. Era vakavulica ni bula tale tiko e dua na ka ni mate na tamata. Vakacava e dina qori?\n5, 6. Na cava e yaco nida mate?\n5 E kila o Jiova na ka e yacovi keda nida mate. Sa tukuna rawa tu vei keda ni gauna e mate kina e dua sa cava sara ga e kea na nona bula. Na mate e veibasai ni bula. Kena ibalebale e sega ni vakila se vakasamataka tale e dua na ka o koya sa mate. * Eda sega ni rawa ni rai, rogo, se vakasama ena gauna eda mate kina.\n6 E vola o Tui Solomoni ni “o ira na mate era sega sara ga ni kila e dua na ka.” Era sega ni rawa ni loloma se veicati ni sa “sega na cakacaka se na vakasama se na kilaka se na vuku ena iBulubulu.” (Wilika Dauvunau 9:5, 6, 10.) E tukuna tale ga na Same 146:4 ni mate e dua, sa takali “nona vakanananu.”\nKA E KAYA O JISU ME BALETA NA MATE\nE bulia na kawatamata na Kalou me bula tawamudu e vuravura\n7. Na cava e tukuna o Jisu me baleta na mate?\n7 Ni mate o Lasarusa, e tukuna o Jisu vei ratou na nona tisaipeli: “Sa moce na nodatou itokani o Lasarusa.” Ia e sega ni tukuna o Jisu ni vakacegu tiko o Lasarusa, ni tukuna tale o koya: “Sa mate o Lasarusa.” (Joni 11:11-14) E vakatauvatana o Jisu na mate ina moce. A sega ni tukuna o Jisu ni lako i lomalagi o Lasarusa se lai tiko kei ira na wekana era sa mate. A sega tale ga ni tukuna ni lai vakararawataki i eli o Lasarusa se sucu tale qai veisau me dua tale na tamata se manumanu. Kena ibalebale o Lasarusa e vaka ga e mocelutu. Eso tale na tikinivolatabu e vakatauvatana na mate ina moce. E kaya na iVolatabu ni “sa qai moce, oya ni sa mate” o Sitiveni ena gauna e vakamatei kina. (Cakacaka 7:60) E vola tale ga na yapositolo o Paula ni so na lotu vaKarisito “era sa moce, oya era sa mate.”—1 Korinica 15:6.\n8. Eda kila vakacava ni sega ni buli keda na Kalou meda mate?\n8 Vakacava e buli rau o Atama kei Ivi na Kalou me rau mate ena dua na gauna? Sega! E buli rau o Jiova me rau bula uasivi rau qai bula tawamudu. E biuta i lomada o Jiova na gagadre ni bula tawamudu ena gauna e buli keda kina. (Dauvunau 3:11) Era sega ni vinakata na itubutubu mera qase qai mate na luvedra. E va tale ga qori na rai nei Jiova me baleti keda. Ia na cava eda mate tiko kina ni a buli keda na Kalou meda bula tawamudu?\n9. Na cava e sega ni dodonu kina me dredre nodrau muria o Atama kei Ivi na ivakaro i Jiova?\n9 E tukuna o Jiova vei Atama ena were o Iteni: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.” (Vakatekivu 2:9, 16, 17) E sega ni dodonu me dredre nodrau muria o Atama kei Ivi na ivakaro matata qori. E tu tale ga vei Jiova na dodonu me tukuna vei rau na cava e vinaka se ca. Na nodrau talairawarawa vei Jiova ena vakaraitaka ni rau doka na nona veiliutaki, rau qai vakavinavinakataka vakalevu na ka kece e solia vei rau.\n10, 11. (a) E vakacalai rau vakacava o Atama kei Ivi o Setani? (b) Na cava e sega ni dua kina nodrau iulubale o Atama kei Ivi?\n10 Ka ni rarawa ni rau digia o Atama kei Ivi me rau talaidredre vei Jiova. E kaya o Setani vei Ivi: “E kaya sara ga na Kalou mo drau kua ni kana mai na vunikau kece e tu ena were?” E sauma o Ivi: “E rawa ni keirau kania na vuata mai na vunikau ena were. Ia e kaya na Kalou me baleta na vuata mai na vunikau e tu ena lomadonu ni were: ‘Drau kua ni kana mai kina, kua, drau kua ni tara, de drau mate.’”—Vakatekivu 3:1-3.\n11 E kaya o Setani: “Drau na sega dina ni mate. E kila na Kalou ni siga ga drau kana kina, ena rai na matamudrau, drau na vaka na Kalou, drau na kila na ka vinaka kei na ka ca.” (Vakatekivu 3:4-6) E vinakata o Setani me vakabauta o Ivi ni rawa ni vakatulewataka ga vakataki koya na ka e vinaka se ca. E lasutaka tale ga o Setani ni na sega ni mate o Ivi ke talaidredre, mani kania o Ivi na vuanikau qai solia eso vei watina. Sa matata vinaka tu vei Atama kei Ivi na ivakaro i Jiova me rau kua ni kania na vuanikau. E sega ni dredre na ivakaro i Jiova ya, ia na nodrau kania e vakaraitaka ni rau nakita me rau talaidredre. Rau vakaraitaka tale ga ni rau sega ni doka na Tamadrau vakalomalagi e dauloloma. E sega sara ga ni dua nodrau iulubale!\n12. Na cava e vakamosiyalo kina nodrau talaidredre vei Jiova o Atama kei Ivi?\n12 E vakamosiyalo dina nodrau talaidredre vua na Dauveibuli na vuda! Qori tale ga na ka ena vakila e dua na itubutubu e solia na nona vinaka kece ena nona susugi luvena. Ia e qai talaidredre o gone, e cakava na veibasai ni ka kece e kerei vua me cakava.\nA buli mai na kuvuniqele o Atama, a suka tale ina kuvuniqele\n13. Ni tukuna o Jiova “o na suka mo kuvuniqele tale,” na cava e vakaibalebaletaka?\n13 Erau sega ni bula tawamudu o Atama kei Ivi ni rau talaidredre. Sa tukuna oti o Jiova vei Atama: “Ni o kuvuniqele ga, o na suka mo kuvuniqele tale.” (Wilika Vakatekivu 3:19.) Kena ibalebale ena suka tale o Atama me kuvuniqele, qori na ituvaki ga a tu kina e liu ni bera ni buli. (Vakatekivu 2:7) A mani mate o Atama ena vuku ni nona valavala ca, sa cava tale ga e keri nona bula.\n14 Ke rau a talairawarawa vua na Kalou o Atama kei Ivi, ke rau se bula tu ga nikua. Ia erau valavala ca rau qai mate ena vuku ni nodrau talaidredre. Na ivalavala ca e vaka e dua na mate vakadomobula rau vakadewa vei keda na vuda. Eda sucu ivalavala ca kece, oya na vuna eda mate kina. (Roma 5:12) Ia qori e sega ni inaki ni Kalou me baleta na kawatamata. E sega ni vinakata na Kalou meda mate, e vakatokai mada ga ena iVolatabu na mate me “meca.”—1 Korinica 15:26.\nSEREKI KEDA NA KA DINA\n15. E sereki keda vakacava na ka dina me baleta na mate?\n15 Na ka dina e sereki keda mai na ivakavuvuli lasu me baleta na mate. E tukuna na iVolatabu nira sega ni vakila na mosi se rarawa o ira na mate. Eda sega ni rawa ni veivosaki kei ira. Eda sega ni rawa ni veivukei. Era sega tale ga ni rawa ni vakaleqai keda, meda kua gona ni rerevaki ira. Ia era tukuna e levu na lotu nira lai bula tale tiko na mate ena dua na vanua, eda na rawa ni vukei ira nida soli ilavo vei ira na bete se italatala. Eda sega ni vakacalai ena ivakavuvuli lasu qori nida kila na ka dina me baleta na mate.\n16. Na lasu cava era vakavulica e levu na lotu me baleta na mate?\n16 E vakayagataki lotu lasu o Setani me vakacalai keda me nanumi nira se bula tiko na mate. Kena ivakaraitaki, era vakavulica eso na lotu ni bula tale tiko e dua na ka nida mate. Vakacava nomu lotu, e vakavulica tale ga qori se vakavulica na ka e tukuna na iVolatabu me baleta na mate? E dau lasutaki ira na tamata o Setani mera kua kina ni qaravi Jiova.\n17. Na cava e beci kina o Jiova ni tukuni nira na lai kama i eli na tamata?\n17 E vakadomobula eso tale na ka era vakavuvulitaka e levu na lotu. Kena ivakaraitaki, eso era vakavulica nira na lai kama tawamudu i elina tamata ca. Ia na lasu qori e beci kina o Jiova. Ena sega vakadua ni vakatara me vakararawataki va qori na kawatamata! (Wilika 1 Joni 4:8.) Kaya mada ke dua e totogitaka e dua na gone ena nona vakama na ligana ena buka. O na rairai kaya ni dauveivakalolomataki o koya qori. O na sega sara ga ni via kilai koya. E vinakata o Setani me va sara ga qori noda rai me baleti Jiova!\n18. Na cava meda kua ni rerevaki ira kina na mate?\n18 Era vakavuvulitaka eso na lotu ni mate na tamata, ena vuki me yalo. Era kaya ni dodonu mera rokovi o ira na sa mate nira rawa ni veivuke, mera rerevaki tale ga nira rawa ni veivakaleqai. Era vakabauta na lasu qori e levu. Era sega kina ni qaravi Jiova, era sokaloutaki ira ga na mate se vakalomavinakataki ira nira rerevaki ira. Ia e sega ni dodonu meda rerevaki ira na mate nira sa sega ni vakila e dua na ka. O Jiova na Dauveibuli, e Kalou dina qai dodonu meda sokaloutaki koya duadua ga.—Vakatakila 4:11.\n19. E yaga vakacava noda kila na ka dina me baleta na mate?\n19 Noda kila na ka dina me baleta na mate e sereki keda mai na ivakavuvuli lasu. E vakaibalebale tale ga kina vei keda na yalayala totoka i Jiova me baleta na veigauna se bera mai.\n20. Na cava eda na raica ena wase tarava?\n20 A se taroga makawa sara o Jope: “Ke mate e dua na tamata, ena bula tale?” (Jope 14:14) Vakacava ena rawa ni bula dina e dua sa mate? E veivakacegui na ka e tukuna na Kalou ena iVolatabu. Eda na qai raica qori ena wase tarava.\n^ para. 5 Eso era vakabauta ni mate e dua, e bula tale tiko e dua na ka e nanumi ni yalona. Raica na iKuri ni iVakamacala 17 kei na 18.\nSA CAVA NONA BULA E DUA, ENA GAUNA E MATE KINA\n“O ira na mate era sega sara ga ni kila e dua na ka.”—Dauvunau 9:5\nSame 146:3, 4; Dauvunau 9:6, 10\nEda sega ni raica, rogoca, se vakasamataka e dua na ka nida sa mate.\nA vakatauvatana o Jisu na mate ina moce.\nSEGA NI INAKI I JIOVA ME MATE NA TAMATA\n“Mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.”—Vakatekivu 2:17\nA lasutaki Ivi o Setani ena ka ena yaco ke talaidredre ina ivakaro ni Kalou. Erau valavala ca, rau mani mate o Atama kei Ivi ni rau talaidredre vei Jiova.\nGauna e mate kina o Atama, sa cava sara ga e kea nona bula.\nNa ivalavala ca e vaka e dua na mate ca erau vakadewa vei keda na vuda. Eda mate gona nida sucu ivalavala ca.\n1 Korinica 15:26\nE vakatokai na mate ena iVolatabu me meca.\nKA DINA 3: VEISEREKI NA KA DINA ME BALETA NA MATE\n“Ke mate e dua na tamata, ena bula tale? Au na wawa tiko . . . me yacova niu sa vakacegui.”—Jope 14:14\nE sereki keda vakacava mai na ivakavuvuli lasu na ka dina me baleta na mate?\nE beci o Jiova ena ivakavuvuli me baleti eli. Ena sega sara ga ni vakararawataki keda va ya na tamata.\nEra rerevaki ira na mate e levu, era dokai ira kina se qaravi ira, era sega ni qaravi Jiova. Ia o Jiova na Kalou dina, e dodonu meda qaravi koya duadua ga.\nNi Taro o Luvemu me Baleta na Mate\nVa na sala o na rawa kina ni sauma nodra taro me baleta na mate, vakaraitaka tale ga vei ira na sala mera vosota kina nona takali e dua e dau lomani.


2 Samuela , chapter 1 of the Fijian Bible - with audio narration\nOqo sa qai yaco ni sa mate oti o Saula, ni sa lesu mai o Tevita ena nona valuti ira na Amalekaite, sa tiko mai Sikiladi o Tevita me rua na siga,\n2 Ena i katolu ni siga, sa lako mai e dua na tamata nai to nei Saula. Sa kakabasubasu tu mai na nona i sulu ka sa kuvu levu talega na uluna. Ni sa yaco mai vei Tevita sa lutu kina qele ka vakalolomataki koya.\n3 Sa tarogi koya o Tevita, "O lako tiko mai vei?" sa sauma mai, "Au sa dro mai na nodra i valu na Isireli."\n4 Sa tarogi koya tale o Tevita, "Sa vakacava tiko nai valu, tukuna mai vei au." Sa sauma mai, "Era sa dro na tamata mai nai valu ka e levu era sa davo ka mate sara, o Saula kei Jonacani na luvena e rau sa mate talega."\n5 Sa vosa o Tevita vua na tamata ka taroga, "O kila vakacava ni rau sa mate o Saula kei Jonacani?"\n6 Sa tukuna mai na cauravou oqo, "Sa yaco mai na ulunivanua o Kiliboa ni sa tautauri tiko o Saula ena nona moto, era sa muri koya tiko na ose kei na qiqi ni valu.\n7 "Ni sa rai lesu mai sa raici au, ka kacivi au sara. Au sa sauma yani, 'Sai au oqo.'\n8 "Sa tukuna mai vei au o Saula, 'Ocei o iko?' Au sa sauma vua, 'Oi au e dua na Amalekaite.'\n9 "Sa tukuna tale mai vei au, 'Tu mai ka vakamatei au. Sa tarai au na veilecayaki â€“ ia, au se bula tikoga.'\n10 "Au sa qai butuki koya ka vakamatea, ni'u sa kila ni na sega ni bula tale mai na nona bale sobu. Au sa taura nai sala mai na uluna, na qato mai ligana ka kauta mai oqo vua na noqu turaga."\n11 Sa basuraka na nona i sulu o Tevita kei ira kece sa tiko vata kei koya.\n12 Era sa vakaloloku ka lolo ka tagi me yacova na yakavi ena vuku i Saula kei Jonacani na luvena, ena vukudra talega na tamata ni Kalou kei na vuvale na Isireli, baleta ni ra sa bale e nai seleiwau.\n13 Sa vosa o Tevita vua na cauravou, "O lako mai vei?" Sa sauma mai, "Oi au na vulagi mai vei ira na Amalekaite."\n14 Sa tukuna vua o Tevita, "O sa sega ni rere vakacava ena nomu dodoka na ligamu mo vakamatea nai lumuti ni Kalou?"\n15 Sa kacivi mai e dua na tagane ka tukuna vua, "Lako volekati koya ka vakamatea!" sa samuti koya ka sa mate talega.\n16 Sa tukuna vua o Tevita, "Sa tara na ulumu na nomu dra, ni sa vakatusa na gusumu ena vukumu, 'Ni'u sa vakamatea na lumuti ni Kalou.'"\n17 Sa tagi lagalaga o Tevita ka sametaka na tagi ena vukui Saula kei Jonacani na luvena,\n18 ka tukuna me vakavulici e Juta na Sere ni Dakaititi ka sa volai ena i vola nei Jasa:\n19 "Sa labati na totoka kei Isireli ena nomuni tikina cecere! Era bale vakacava na qaqa!\n20 Kua ni tukuna e Kaca Me kua ni cavuti ena veisalatu e Esikiloni De ra qai rekireki na goneyalewa ni Filisitia De ra qai qaqa na goneyalewa mai vei ira na sega ni cili.\n21 "O iko na ulunivanua o Kiliboa, Me kua vei iko na tegu, Me kua na uca vei iko, Me kua ni solia e dua na ka na buca Ni sa viritaki mai kea nai sasabai ni qaqa! Nai sasabai nei Saula sa sega ni lumuti ena waiwai!\n22 Mai na nodra dra na vakamatei, Mai na nodra uro na qaqa, Na dakai nei Jonacani sa sega ni lesu tale, Na i seleiwau nei Saula sa sega ni lesu lala.\n23 "O Saula kei Jonacani sa lomani ka taleitaki ena nodra bula, Ena nodrau mate, e rau sa sega ni tawase; E rau sa tasiri me vaka na ikeli, E rau sa kaukauwa cake mai na laioni.\n24 "Kemuni na goneyalewa ni Isireli, Mo ni tagicaki Saula o koya sa vakaisulutaki kemuni ena lokaloka kei na ka vivinaka; Sa biuta o koya na koula ena nomuni kote.\n25 "Era sa bale vakacava na qaqa ena loma ni i valu! O Jonacani sa samuti ena tikina cecere.\n26 Au sa rarawa ena vukumu, na taciqu Jonacani; O sa rui vinaka vei au, Na nomu loloma vei au sa rui vinaka Sa sivia sara na loloma ni yalewa.\n27 "Era sa bale vakacava na tamata qaqa Kei na yaragi ni valu me rusa!"


2 Timoci, chapter 1 of the Fijian Bible - with audio narration\nOi au o Paula nai apositoloi Jisu Karisito ena lewa ni Kalou, ena vuku ni bula ka yalataki sa tu vei Karisito Jisu.\n2 Vei Timoci, na noqu gone ni toko: Me yaco na loloma, na yalololoma, kei na vakacegu mai vua na Kalou o Tamada kei Karisito Jisu na noda Turaga.\n3 Au vakavinavinaka vua na Kalou, o koya au sa qarava ena loma e savasava, me vaka era a dau cakava na noqu qase, sa sega talega ni'u dau cegu me'u dau nanumi iko tiko ena noqu masu ena veisiga kei na veibogi,\n4 Au rui gadreva dina vakalevu, me'u raici iko, ni'u dau vakasamataka na tuturu ni wai ni matamu ena vuku ni dredre o sotava tiko, me rawa ni solia tale vei au e dua na reki kei na marau,\n5 Na gauna au vakananumi iko kina ena vuku ni vakabauta dina sa tu vei iko, au sa qai taura rawa ni a tu e liu vei Loi na bumu kei Unaisi na tinamÃº, ka sega ni qai vakataratutu tale vei au ni sa tu talega vei iko.\n6 O koya oqo au sa vakananumi iko tiko kina mo vakayadrata nai solisoli ni Kalou sa tiko vei iko, mai na veitabaki ni ligaqu.\n7 Ni sa sega ni solia vei keda na Kalou na yalo meda rere, ia na yalo ga ni qaqa, na loloma kei na taucoko ni yalo matua.\n8 O koya mo kua kina ni madualaka nai tukutuku ni noda Turaga, o iko o sega ni vesu vakataki au, ia mo wasea vata ga kei au na veika rarawa, ena vuku ni tukutuku vinaka ena kaukauwa ni Kalou.\n9 Ni o koya sa vakabulai keda ka kacivi keda ena kaci e savasava, a sa sega ena vuku ni noda cakacaka, ia ena nona lewa ga kei na loloma, ka sa qai mai vakavotuya vei keda o Jisu Karisito, sa nakiti sara tu mai ni se bera ni tekivu o vuravura.\n10 Ia ka sa sega ni rawa me tabonaki, sa yaco ga mai na noda i vakabula o Jisu Karisito, sa mai vakaoti mate vakadua ka solia na bula kei na sega ni mate rawa ena rarama ni tukutuku vinaka,\n11 Ena ka oqo au sa tawasei kina me'u dau vunautaka, ka i apositolo, ka dauvakatavuvuli vei ira na kai matanitu tani.\n12 Oqo sara ga na vuna au sa vosota kina na veika rarawa; ka sega ni'u madua kina, ni'u sa kilai koya o koya au sa qarava, au sa kila talega ni na dina o koya vei au, ena ka au sa yalataki au kina vua, me yacova na siga sa lokuci.\n13 Nai valavala ni noqu dau vosa o a dau rogoca vei au, oqori mo taura dei, ni lako tiko mai ena taucoko ni vakabauta kei na loloma sa tu vei Karisito Jisu.\n14 Na ka vinaka o sa lesi kina oqori, mo maroroya ni na vukei iko kina na Yalo Tabu sa tiko kei keda.\n15 Ni o sa kila vinaka, ni o ira kece mai Esia era biuti au, ka sega ni dua me taleitaki au, ka dua vei ira o Pijila kei Erimojini.\n16 Me nodratou na loloma mai vua na Turaga na matavuvale nei Onisivoro, ni ratou dau sotava noqu leqa, ka ratou sega ni dau madualaka noqu vesu tu.\n17 Ena nona a yaco yani i Roma, e la'ki vakasaqarai au me kunei au, keirau a qai sota.\n18 Sa yalataka vua na Turaga ni na kune loloma mai matana ena siga dina o ya â€“ o kila vinaka na nona dau veivuke vei au ena noqu a tiko mai Efeso.


Mo Daudina ena ka Kece\n“Keitou vinakata me keitou dina ena ka kece.”—IPERIU 13:18.\n1, 2. Ena vakacava na rai i Jiova ni kila noda sasaga meda daudina?\nNI SUKA na vuli e dua na gonetagane qai taubale tiko e vale, e kunea sara e dua na baosi e sinai tu kina na ilavo. Na cava ena cakava? E rawa sara ga ni maroroya na ilavo ya. Ia a sega, e lai vakasuka tale na baosi vei koya na kena itaukei. Dua na ka nona marau qai sakitaki gonetagane o tinana ni rogoca na ka e cakava o luvena.\n2 Era marau na itubutubu nira daudina na luvedra. E “Kalou daudina” na tamada vakalomalagi o Jiova, e marautaka tale ga nida daudina. (Same 31:5) Eda via vakamarautaki koya da qai ‘vinakata meda dina ena ka kece.’ (Iperiu 13:18) Meda veitalanoataka mada e va na vanua e rawa ni vakatovolei kina na noda daudina. Meda qai veitalanoataka tale ga na kena veivakalougatataki.\nKUA NI VAKAISINI KEDA\n3-5. (a) Eda na vakaisini keda ga vakacava? (b) Na cava ena rawa ni vukei keda meda daudina?\n3 Meda daudina, e bibi meda kua ni vakaisini keda. E sega ni rawarawa meda dau cakava qori. Ena imatai ni senitiuri era vakaisini ira ga na ivavakoso e Leotisea nira cakava na ka era nanuma ni vakamarautaka na Kalou, ia era cakava tiko na kena veibasai. (Vakatakila 3:17) Eda rawa tale ga ni vakaisini keda nida vunitaka na keda roka dina.\n4 E vakamacalataka na tisaipeli o Jemesa: “Ke dua e nanuma ni sa qarava tiko na Kalou ena iqaraqaravi e vakadonuya o koya ia e sega ni lewa vinaka na yamena, e vakaisina tiko ga na lomana, e tawayaga tale ga nona lotu.” (Jemesa 1:26) Eda na vakaisini keda ga ke da nanuma nida caka vinaka tiko, qai sega ni kauaitaka na Kalou na noda dau veibeci, veivakalialiai se lasu sara mada ga. Na cava ena vukei keda meda kua ni vakaisini keda ga?\n5 Nida tirovi keda ena iloilo, eda na kila na keda irairai. Nida wilika na iVolatabu eda na kila kina na lomada. E rawa ni vukei keda na iVolatabu meda kila na ka eda vinaka kina kei na noda malumalumu. Eda na kila ke vinakati meda veisautaka noda ivakarau ni vakasama, na ka eda cakava kei na ka eda tukuna. (Wilika Jemesa 1:23-25.) Ke da tukuna tiko ni sega noda malumalumu, ena dredre meda cakava eso na veisau. E vinakati gona meda kilai keda vinaka nida vakayagataka na iVolatabu. (Lele i Jeremaia 3:40; Akeai 1:5) Ena veivuke tale ga na masu. Eda rawa ni kerei Jiova ena masu me dikevi keda, meda raica rawa na noda malumalumu da qai vakavinakataka. (Same 139:23, 24) Meda nanuma tiko ni “sevaka o Jiova na tamata lawakica, ia e veitokani voleka kei ira na yalododonu.”—Vosa Vakaibalebale 3:32.\nDAUDINA ENA VUVALE\n6. Na cava me rau daudina kina na veiwatini?\n6 E bibi na daudina ena vuvale. Ni rau dau veivosaki vakadodonu na veiwatini, erau na dei qai dau veinuitaki. Levu na ka e dau vakavuna mera sega ni daudina na veiwatini. Me kena ivakaraitaki, rawa ni dua vei rau na veiwatini e dau wede se sara iyaloyalo vakasisila, se lasa lo tiko. Dikeva na ka e tukuna na daunisame: “Au sega ni vakailala kei ira na dau veidabui, au yawaki ira tale ga na vunitaka na kedra roka dina.” (Same 26:4) Ke o sega ni daudina vei kemu isa ena ka mada ga o vakasamataka, qori ena vakaleqa nomu vakawati.\nMo cata sara ga na ka ena vakaleqa nomu vakawati\n7, 8. O na vakayagataka vakacava na iVolatabu mera vulica kina na gone na bibi ni daudina?\n7 Mera vulica tale ga na gone na bibi ni daudina. Mera vakayagataka na iVolatabu na itubutubu mera veivakavulici kina. E tiko kina eso na ivakaraitaki ca, me vakataki Ekani e daubutako, o Kiesai e lasu me rawa ilavo kina, kei Jutasa e butakoca na ilavo qai volitaki Jisu ena 30 na tikinisiliva.—Josua 6:17-19; 7:11-25; 2 Tui 5:14-16, 20-27; Maciu 26:14, 15; Joni 12:6.\n8 E tu tale ga ena iVolatabu na nodra ivakaraitaki vinaka o ira na daudina me vakataki Jekope, e tukuna vei ratou na luvena me ratou vakasuka na ilavo ratou kunea, o Jefica kei na luvena yalewa rau dei ena nodrau yalayala vua na Kalou, kei Jisu e daudina ena ituvaki dredre mada ga. (Vakatekivu 43:12; Dauveilewai 11:30-40; Joni 18:3-11) Na ivakaraitaki kece qo era rawa ni vulica kina na gone na bibi ni daudina.\n9. Ena yaga vakacava vei ira na gone na nodra daudina na itubutubu?\n9 Mera vuli na itubutubu ena ivakavuvuli vakaivolatabu bibi qo: “Ia o iko o vakavulica tiko e dua tale, o sa bau vakavulici iko mada? O iko, o vunautaka tiko ‘Kua ni butako,’ o butako tiko?” (Roma 2:21) Era kila na gone na gauna e duidui kina na ka era tukuna na itubutubu kei na ka era cakava. Ke da tukuna vei ira na luveda mera daudina, ia eda sega tiko ni cakava qori, era na veilecayaki. Ke ra raica na gone nira dau lasu na itubutubu, ena ka lalai mada ga, de dua era na cakava tale ga qori. (Wilika Luke 16:10.) Ia ke ra raica na gone nira daudina na itubutubu, ena vukei ira qori ena gauna era vakaluveni kina mera dua na itubutubu nuitaki.—Vosa Vakaibalebale 22:6; Efeso 6:4.\nDAUDINA ENA IVAVAKOSO\n10. Eda na daudina vakacava nida veitalanoa kei ira na tacida?\n10 Meda daudina tale ga vei ira na tacida vaKarisito. E dau rawa ni vuki na veitalanoa ni veisiga me kakase se vakaucaca. Ke da talanoataka tiko ga e dua na ka nida sega ni kila na kena dina, eda sa na rairai lasu tiko. E vinaka meda dau ‘lewa vinaka na tebenigusuda.’ (Vosa Vakaibalebale 10:19) E sega ni ibalebale ni daudina meda tukuna kece na ka eda nanuma, kila se rogoca. Ke da via tukuna mada ga na itukutuku dina, de dua e sega kina noda bisinisi, se tawayaga qai sega ni ka vakayalololoma meda talanoataka tiko ga. (1 Cesalonaika 4:11) Eso era vakaiulubaletaka na nodra veibeci nira kaya: “Au tukuna tiko ga na ka dina.” Nida dauveiqaravi i Jiova, eda vinakata meda vosa vakayalovinaka qai tau ena dela ni loloma.—Wilika Kolosa 4:6.\n11, 12. (a) Ke dua e cala bibi, ena vakadredretaka vakacava na ituvaki ke sega ni daudina? (b) Cava eda na rairai taroga? (c) Eda na daudina vakacava ena isoqosoqo i Jiova?\n11 E lesi ira na qase ni ivavakoso o Jiova mera veivuke ena ivavakoso. Ena rawarawa nodra vukei keda na qase ke da daudina. Na vuna? Kaya mada ke o tauvimate qai lai laurai vei vuniwai, o na vunitaka vua na kemu mate? Ke o cakava qori, ena qai vukei iko vakacava? E va tale ga qori ke da cala bibi, meda kua ni vunitaka. Ia meda lai vakaraitaka ga vakadodonu vei ira na qase. (Same 12:2; Cakacaka 5:1-11) Vakasamataka tale e dua na ituvaki: Vakacava ke o kila ni cala bibi e dua na nomu itokani? (Vunau ni Soro 5:1) O na rairai kaya: “Keu nona itokani dina, me tiko lo ga vei au”? Se o na nanuma nira tu na qase ni ivavakoso mera vukei koya, me rawa ni veisau qai vakavinakataka tale nona veiwekani kei Jiova?—Iperiu 13:17; Jemesa 5:14, 15.\n12 E bibi tale ga meda daudina ena isoqosoqo i Jiova nida vakalewena eso na ka me vaka na ripote ni cakacaka vakaitalatala. Eda na daudina tale ga nida vakalewena na fomu ni painia se so tale na taba ni veiqaravi tabu.—Wilika Vosa Vakaibalebale 6:16-19.\n13. Eda na daudina vakacava nida caka bisinisi kei na dua na tacida?\n13 Meda kua ni bosoka vata na lotu vaKarisito na sokalou kei na ka vakabisinisi. Kena ivakaraitaki, eda sega ni caka bisinisi ena Vanua ni Soqoni se na noda cakacaka vakaitalatala. Eda na sega ni vakayagataki ira na tacida. Ke o vakacakacakataki ira na mataveitacini, saumi ira ena kena gauna donu, solia na isau o yalataka, kei na so tale na ka yaga e vauci ena lawa. E rawa ni okati kina na inisua ni veiqaravi vakavuniwai, se nodra saumi tiko ga nira gade. (1 Timoci 5:18; Jemesa 5:1-4) Ke noda boso e tacida vakayalo, kua ni namaka vakasivia na ka. (Efeso 6:5-8) Me vakayagataki vinaka na gauna ni cakacaka qai cakava vinaka sara na cakacaka o saumi kina.—2 Cesalonaika 3:10.\n14. Cava mera cakava na lotu vaKarisito era via caka bisinisi vata?\n14 Vakacava ke da caka bisinisi kei na dua na tacida? De okati kina na sea, se dinau mai na baqe. Ena yaga sara ena ituvaki qo na ivakavuvuli vakaivolatabu: Me vakaivolataki na ka kece! Ni voli qele na parofita o Jeremaia, a lavetaka e rua na kena ivola, e dua mera sainitaka na ivakadinadina, sa qai maroroi ruarua tu ke mani tarogi e muri na dodonu ni ka e caka. (Jeremaia 32:9-12; raica tale ga na Vakatekivu 23:16-20) Eso era nanuma ke biu vakaivola na ka kece, ena nanumi nira sega ni veinuitaki na tacida. Ia ni muri na ituvatuva qori ena sega ni basika na duidui lalai, rarawa, kei na veiba. Me nanumi tiko ni bibi cake na duavata ena ivavakoso mai na veika vakabisinisi.—1 Korinica 6:1-8; raica na iKuri ni iVakamacala 30.\nDAUDINA ENA VANUA NI CAKACAKA\n15. Na cava na rai i Jiova me baleta na veidabuitaki ni ka vakabisinisi?\n15 E bibi meda daudina vei ira na tamata kece ga, okati kina o ira na sega ni iVakadinadina i Jiova. E bibi vei Jiova meda daudina. “Na ivakarau veidabui e sevaka o Jiova, ia na ivakarau dodonu e vakamarautaki koya.” (Vosa Vakaibalebale 11:1; 20:10, 23) Ena gauna vakaivolatabu, e dau vakayagataki na ivakarau ena ka ni bisinisi. Ia eso na dauveivoli era dabui ira na dauvolivoli nira solia vakalailai na veika era vakadonuya taumada se ra tosoya cake na ka mera sauma. Sa takalevu tale ga nikua na veidabuitaki ena veika vakabisinisi me vaka ga ena gauna vakaivolatabu. E cata o Jiova na ivakarau qori, e se sega ni veisau na nona rai me yacova mai nikua.\n16, 17. Eda na vakaraitaka vakacava nida daudina?\n16 Eda sotava kece na ituvaki ena vakatovolei kina na noda daudina—me vaka noda vaqara cakacaka, vakaleweni eso na fomu ni matanitu, se veitarogi e koronivuli. Levu era kaya ni sega ni ca na lasu, vakalevutaki ni italanoa, se veivakacalai na noda isaunitaro. Eda sega ni kurabuitaka na veika qori. Sa tukuni tu ena iVolatabu nira na “dau lomani ira ga na tamata, era na lomana na ilavo, . . . era na sega ni vinakata na ka e dodonu” ena iotioti ni veisiga qo.—2 Timoci 3:1-5.\n17 Ena so na gauna ena rairai nanumi nira rawaka vakalevu ena vuravura nikua o ira na dauveidabui. (Same 73:1-8) Ena rawa tale ga ni vakacegui mai na nona cakacaka e dua na lotu vaKarisito, se lawakitaki vakailavo, se vakacacani e valenicakacaka ena vuku ni nona daudina. Ia e bibi duadua na daudina. Na vuna?\nVEIVAKALOUGATATAKI NI DAUDINA\n18. Na cava e bibi kina me vinaka na keda irogorogo?\n18 E talei qai kunekunei dredre me dua e daudina qai nuitaki ena vuravura qo. E rawa ni va qori na keda irogorogo. (Maika 7:2) Eso era na rairai vakalialiai iko ni o daudina, qai tukuna ni o lialia. Ia eso tale era na taleitaka na nomu daudina qai nuitaki iko. Eda kilai na iVakadinadina i Jiova e veiyasa i vuravura nida daudina. Eso na boso ni cakacaka era digitaki keda ena vuku ni noda daudina. Nira vakasakei eso na tamata cakacaka nira sega ni daudina, eda cakacaka tiko ga na iVakadinadina.\nEda na vakalagilagi Jiova nida gumatua ena cakacaka\n19. Ena vakacava nomu veiwekani kei Jiova ni o daudina?\n19 Nida daudina ena ka kece ena vinaka na noda lewaeloma, eda na lomavakacegu tale ga. Eda rawa ni vakataki Paula ni vola: “Keitou nuitaka ni vinaka na neitou lewaeloma.” (Iperiu 13:18) Koya e bibi sara, ena marautaka o Jiova na Tama dauloloma ni raica nomu sasaga mo daudina ena ka kece.—Wilika Same 15:1, 2; Vosa Vakaibalebale 22:1.\n1 EDA BULA TU ENA VURAVURA SEGA NI DAUDINA\n“Era veilasutaki tiko ga . . . ra qai vosa ena lomadra dauveivakaisini.”—Same 12:2\nCava ena vukei keda meda kua ni vakaisini keda?\nSame 31:5; Iperiu 13:18\nE vinakata o Jiova meda kua ni vakaisini keda, meda daudina tale ga vei ira tale eso.\nSame 139:23, 24; Jemesa 1:23-25\nE yaga na masu kei na wili iVolatabu meda dikevi keda kina da qai cakava eso na veisau.\n2 VU NI VEIYALONI KEI NA DUAVATA ENA VUVALE NA DAUDINA\n“Au yawaki ira tale ga na vunitaka na kedra roka dina.”—Same 26:4\nCava e bibi kina meda daudina ena vuvale?\nVosa Vakaibalebale 6:16-19\nNira daudina na lewenivuvale era na veinuitaki. Mera daudina na vuvale ke vakilai mada ga na ituvaki dredre.\nVosa Vakaibalebale 22:6; Efeso 6:4\nNira raica na gone nodra daudina na itubutubu, ena rawarawa nodra muria tale ga qori.\n3 E YAGA ENA IVAVAKOSO NA DAUDINA\nE “sevaka o Jiova na tamata lawakica, ia e veitokani voleka kei ira na yalododonu.”—Vosa Vakaibalebale 3:32\nNa cava meda daudina kina vei ira na tacida ena ivavakoso?\nVosa Vakaibalebale 10:19; Kolosa 4:6\nEda dau via tukuna na ka dina, ia meda vosa vakayalovinaka qai tau ena dela ni loloma.\nVunau ni Soro 5:1; Iperiu 13:17; Jemesa 5:14, 15\nEra na rawa ni vukei keda na qase ni ivavakoso ke da daudina.\nJeremaia 32:9-12; Efeso 6:5-8\nKe da caka bisinisi kei ira na tacida, meda daudina, caka vinaka, qai dei ena noda veidinadinati.\n4 E YAGA NA NODA DAUDINA\n“Me digitaki na yaca rogo vinaka me kua na iyau levu.”—Vosa Vakaibalebale 22:1\nVanua cava tale meda daudina kina?\nSame 37:21; Maciu 22:17-21; Roma 13:1-7; Efeso 4:25, 28\nMeda daudina vei ira noda boso ni cakacaka, ena ka vakabisinisi, na veitarogi e koronivuli, kei na vakaleweni ni fomu me vaka na kumuni vakacavacava, se so na ivola e lavaka na matanitu.\nNa cava e vinaka cake kina na daudina mai na iyau?\nSame 15:1, 2; Vosa Vakaibalebale 11:1; 1 Timoci 6:9, 10\nE yaga vakalevu na kena irogorogo e dua ni daudina qai nuitaki. Ena vinaka kina nona lewaeloma. E marautaka o Jiova nida saga meda daudina.\nVuna e Yaga Kina Noda Dau Dina\nKa era sotava eso me vakadinadinataki kina ni dau yaga na noda dau dina.\niMeli iMeli Mo Daudina ena ka Kece


Me baleta na mata ni - TF24 - Lavetaka na galala na iyaloyalo yavala ena initaneti sara na ituvaki ni HD na vidio\nMe baleta na mata ni – TF24\nNa iyaloyalo yavala vinaka duadua ena dua na vanua me baleti iko\nE sega na ka vinaka cake mai na lounging ka vakamalua sarava e dua na iyaloyalo vata kei ira na itokani se itau. E dodonu me kaya ni oqo na gauna ni tiko malua voli ni dro bula rawa tiko intensive vakalevu cake kevaka e dua sa vakamuria na ciwa na iyaloyalo yavala, iyaloyalo yavala ka sa sega se bera vakacegui se o ira era sega sara ni ka ia ena volivolitaki.\nSa ikoya saraga oya na cava e rawa mo raica tiko na telechargerfilm24.com ni mataveilawa. Na ka dina, E dua na mata cakamisini lavetaka na iyaloyalo yavala galala. Na cava e yaco tiko cake na veiwasei ni vidio na filimu ka ra sega ni vou ga, Ia era ka talei vakatautauvata. Na ivakarau ni mata oqo, Me vaka e tukuni toka e cake, kece na iyaloyalo yavala ka ra sa sega ni saumi ka tiko e dua na ka me baleti ira na tamata kecega.\nTelechargerFilm24.com e dua na mata ni Dairekitori ni lisi na isema torrent ni vf na kedra yavu mo lavetaka na iyaloyalo yavala me vaka na uptobox, vakavodoki, MediaFire, upkiller kei na 1fichier.\nTelechargerFilm24.com – Sa ikoya e dua na mata ni yasana taleitaki ni na katona vakadodonu na Vakavaranise na mata oqo. Sega ni dua na rejisita, e dodonu mo digitaka na ka o vinakata me lavetaki mai e dua na digidigi rabailevu ni filimu kei na filimu vidio manga, isoqoni se qito ka kiliki ena isema ni lavetaka na iyaloyalo yavala.\nLavetaki ni rawarawa ka sa oti e rawarawa, lolo ka nuitaki\nLavetaka na iyaloyalo yavala e sega vakadua ni rawarawa vata kei na telechargerfilm24.com ka sa vakadavori koya ga vakataki koya me vaka e dua dodonu-e na mata ni lavetaka na iyaloyalo ena iVakadewa Varanise kei na truefrench kei na francophone. Na ka dina, Oqo na vanua e duidui mai vei ira eso ena vuqa na sala, imatai ena na ivakatagedegede ni na itukutuku matailalai ni synopses kei na itaba me tokoni kina na. Sa, E tiko e dua na vakasama vinaka ni na lavetaki ni iyaloyalo yavala se bera mada ga ni lavetaki, Na cava e duatani. Me baleta na lavelavetaki, sa dodonu mo dua torrent ni vf ka na vakatara vei iko mo lavetaka vakatotolo na iyaloyalo. Sa dodonu talega me kilai tiko ni sa sega ni qai ga na sala duadua ga me lavetaka na galala ni iyaloyalo yavala tale vakalevu mai na kena o rawa ni tiko na iyaloyalo vakatotolo ena ituvatuva. RAR.


Raica talega na Jeriko\nE dua na parofita ni Veiyalayalati Makawa ka iliuliu, ka a sosomitaki Mosese. A sucu mai Ijipita ko koya ni se bera ni ra dro tani na Isireli (Tiko. 14:26–31). O koya vata kei Kelepi e rua vei ira na tinikarua na yamata vuni era a talai ki Kenani. Oi rau e rau a mai tukuna na itukutuku vinaka me baleta na vanua (Tiko. 13:8, 16–33; 14:1–10). A mate ni sa yabaki 110 (Josu. 24:29). Ko Josua e dua na ivakaraitaki cecere ni dua na parofita ka liganiwau.\nNa ivola i Josua\nNa ivola oqo e vakayacani vei Josua baleta ni o koya na tamata e cavuti duadua kina vakalevu ka sega ni baleta ni o koya e vola. Na wase 1–12 e vakamacalataki kina na kena rawati ko Kenani; wase 13–24 e tukuni kina na nodra wasewasea na qele na veimataqali i Isireli kei na iotioti ni nona ivakasala ko Josua.\nE rua na tikina kilai ena ivola i Josua sai koya na ivakaro ni Turaga vua me vakanananu vakatitobu ena ivolanikalou (Josu. 1:8) kei na nona vosa ko Josua vei ira na tamata me ra yalodina vua na Turaga (Josu. 24:15).


Vakadidike, Tekinolaji, Idinia kei Fika (STEM), e dua na vosa e vakayagataki ki na ilawalawa oqo vuli bula vakaivakarau. Na vosa oqo e dau vakayagataki ena gauna e dau vosa kina na lawatu vuli kei lewenivuli ena koronivuli me vakatorocaketaki kina na veisisivi ena vakadidike kei vakatorocaketaki ni tekinolaji. E sa ibalebale na vakatorocaketaki ni tamata cakacaka, na kauwai ni tataqomaki kei na lawatu tawa vanua vakailoa.\nSTEM ena Marama[Veisautaki | edit source]\nO ira na marama era 47% na tamata cakacaka e Amerika, ka vakayacora na 24% ni veicakacaka e baleta na VU-ni-ka. Era vakayacora na marama e UK na ika 13 ni cakacaka veisemati eso (2014). Era na cakacaka vata na marama e Amerika kei ira na Turaga ena nodra vuli se ni tikobulabula ka sega na lomanibai ni TOLOI kei na nodra itokani.\nE ratio vakatau na tagane se yalewa ena vanua ni vuli. Me vaka oqo, mai na Duavata Iurope ena 2012 na marama era bulia na 47.3% na kena levu, 51% ni vakadidike ni veimaliwai, bisinisi kei na lawa, 42% ni vakadidike, fika kei na kompiutataki, 28% na idinia, buli iyaya kei na kena tara, kei na 59% of PhD taurivola ena tiko bulabula kei na welefea.\nRetrieved from "https://fj.wikipedia.org/w/index.php?title=STEM&oldid=31604"\nRaica itukutuku makawa\nNa iotioti ni draunipepa oqo a veisautaki ena 27 Tiseba 2019, ena 12:28.


O “Taura Matua Tiko na Vuku”?—Vosa Vakaibalebale 3:21\nWILIKA ENA VOSA Acholi Afrikaans Albanian Amharic Angolan Sign Language Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cibemba Cinyanja Croatian Czech Dangme Danish Digor Dutch Efik English Estonian Ewe Finnish Fon French Ga Georgian German Greek Guarani Gujarati Gun Hausa Hebrew Hiligaynon Hindi Hungarian Ibanag Icelandic Igbo Iloko Indian Sign Language Indonesian Isoko Italian Japanese Kabiye Kamba Kannada Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mingrelian Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Portuguese (Brazil) Punjabi Quechua (Bolivia) Romanian Runyankore Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uruund Uzbek Venda Vietnamese Waray-Waray Welsh Wolaita Xhosa Yoruba Zande Zapotec (Isthmus) Zulu vakaViti\nQO E dua na itukuni me baleta e dua na cauravou dravudravua e vakaitikotiko ena dua na koro tu yawa. Era dau dredrevaki koya na lewenikoro nira nanuma ni berabera nona vakasama. Nira gole yani na vulagi, era dau vakalialiai koya e matadra na nodra ilala. Era dau taura cake e rua na ilavo, dua na siliva kei na dua tale na koula, ia e levu toka na ibulibuli ni ilavo siliva. Ia e vakaruataki na kaukaua ni ilavo siliva me qai tautauvata kei na ilavo koula. Rau dau kaya vua: “Digia na kena o vinakata.” Dau taura na cauravou qori na siliva qai cici yani.\nDua na siga e tarogi koya e dua na vulagi, “O kila tiko ni vakaruataki na kaukaua ni ilavo koula mai na siliva? E dredre ga na cauravou qo qai kaya, “Io, au kila.” “E taroga tale na vulagi qori: “Na cava ga o dau digia kina na ilavo siliva? Ke o kauta na koula ena vakaruataki na kena levu!” E kaya lesu o cauravou: “Ia, keu kauta na ilavo koula, sa na sega ni dua e via qito vata kei au. O kila na levu ni ilavo siliva au sa kumuna tu?” Na itovo e vakaraitaka na cauravou qori era rawa ni vuli kina na uabula—oya na raiyawa.\nE kaya na iVolatabu: “Mo taura matua na vuku kei na raiyawa. O na qai lako vakavinaka ena nomu sala, ena sega ni tarabe na yavamu.” (Vkai. 3:21, 23) Ena taqomaki keda na noda kila na ibalebale ni “raiyawa” kei na noda bulataka. Eda na sega kina ni tarabe vakayalo, ena dei tale ga na ‘yavada.’\nNa vuku kei na kilaka erau duidui mai na raiyawa. O koya e kilaka e kila na itukutuku, se na kena dina. O koya e vuku e raica rawa na veisemati ni rua na ka. Ia o koya e raiyawa e rawa ni vakayagataka nona kilaka kei na nona vuku me cakava kina e dua na ka.\nKena ivakaraitaki, e rawa ni wilika qai kila na ibalebale ni veika e volai tu ena ivola Na Cava Mada e Kaya na iVolatabu? Gauna tale ga e vuli iVolatabu tiko kina e rawa ni sauma donu na taro. Ena rairai tiko sara ena soqoni, dau vakamacala vinaka tale ga. Na ka kece qori e rawa ni kilai kina ni sa toso tiko vakayalo, ia kena ibalebale qori ni sa tiko vua na raiyawa? Sega. De tobotobo totolo, ia ke bulataka na ka dina, sa vakayagataka sara tiko ga na kilaka kei na vuku ena sala dodonu, ena kilai kina nona dau raiyawa. Ke tini vinaka nona vakatulewa, e macala ga ni dau vakasama rawa e liu, e dau raiyawa.\nEda vulica ena Maciu 7:24-27 nona vakatauvatana o Jisu e rua na turaga rau tara vale. Dua vei rau e laurai vua na “vuku.” Nona vakasamataka eliu na veika e rawa ni yaco e tara kina nona vale ena dela ni veivatu. E dau raiyawa, e yaga na ka e cakava. E sega ni vakatulewa me tara nona vale ena dela nuku baleta ni sau rawarawa qai totolo ga. E vakasamataka vakayalomatua na leqa e rawa ni yaco ena vuku ni ka e cakava. E dei tu ga nona vale ena gauna e draki ca kina. Eda na taroga kina qo, Au na rawa vakacava ni dau raiyawa, au qai saga meu dei ena itovo qori?\nKena imatai, e tukuni ena Maika 6:9: “O ira na yalomatua era na doka na yacamuni.” E okati ena dokai ni yaca i Jiova na nona rokovi. E dusia qo ni dodonu me dokai vakalevu na ibalebale ni yacana kei na nona ivakatagedegede. Ni o rokova e dua, ena vinakati mo kila na nona nanuma. O na qai rawa ni nuitaki koya, o vuli tale ga vua, qai vakatotomuri koya. E ivakaraitaki ni raiyawa ke da kauaitaka na veika ena vakaleqa na noda veiwekani kei Jiova, da qai yavutaka noda vakatulewa ena nona ivakatagedegede.\nKena ikarua e kaya na Vosa Vakaibalebale 18:1: “Na tamata e tawasei koya e qara ga na ka e baleti koya, e saqata na vuku kece.” Ke da sega ni qaqarauni, eda rawa ni yawaki Jiova kei ira na nona tamata. Me kua gona ni yaco qori, ena vinakati meda dau veimaliwai kei ira era doka na Kalou kei na nona ivakatagedegede. Ena bibi kina meda dau tiko ena Vale ni Soqoni, meda veimaliwai wasoma kei ira na lewe ni ivavakoso vaKarisito. Ena gauna ni soqoni e dodonu meda dolava na noda vakasama kei na lomada me uqeti keda na veika e tukuni tiko.\nKena ikuri, nida talaucaka na lomada vei Jiova ena masu, eda na volekati koya. (Vkai. 3:5, 6) Nida dolava na noda vakasama kei na lomada nida wili iVolatabu kei na ivola e vakarautaka na isoqosoqo i Jiova, eda na kila kina na ka ena rawa ni yaco ena ka eda cakava, da qai kila na ka me caka. Ena vinakati tale ga meda dolava na lomada mera vakasalataki keda na tacida tagane matua. (Vkai. 19:20) Nida dau “raiyawa” eda sa uqeta sara tiko ga na kena bulataki.\nYAGA VAKACAVA ENA VUVALE?\nRawa ni taqomaka na vuvale na raiyawa. Kena ivakaraitaki, e uqeta na iVolatabu me “dokai” watina “vakalevu” o yalewa. (Efeso 5:33) Cava me cakava o tagane vakawati me dokai kina vakalevu? Ke togoraka nona lewa, ena dokai ga ena dua na gauna lekaleka. Me rau kua ni veiba, ena saga o yalewa me dokai tagane ena gauna erau tiko taurua kina. Ia vakacava ke yali o watina? Ena rairai sega ni cakava qori. Ena vakasamataka tiko o koya na veika ena yaco ena gauna e se bera mai. Ke bulataka na itovo e umani ena vua ni yalotabu, e dauloloma qai yalovinaka, ena dokai koya vakalevu o yalewa. E dodonu ga me dokai watina o yalewa lotu vaKarisito ena veigauna kece.—Kala. 5:22, 23.\nE kaya na iVolatabu ni dodonu mera lomani watidra na tagane. (Efeso 5:28, 33) Ena nona nanuma me lomani koya o watina ena rairai nanuma o yalewa de vinaka me vunia vei watina eso na ka e dodonu me kila. Ia vakacava, e ivakaraitaki ni raiyawa qori? Na cava ena yaco ni sa qai kila o tagane? Ena lomani yalewa kina vakalevu? Ena dredre dina vua. Ia ke qara o yalewa e dua na gauna vinaka me vakamacalataka kina vei watina ena rairai taleitaka nona dina. Ena rawa ni lomani koya kina vakalevu.\nNa sala o vakavulici luvemu kina ena yaga ena nomudrau veimaliwai\nMera talairawarawa na gone vei ira na itubutubu, mera vakavulici tale ga ena sala i Jiova. (Efeso 6:1, 4) Kena ibalebale qo me dua na lisi balavu ni ka era rawa ni cakava kei na ka me kua? E sega ni vinakati mera kila ga na gone na lawa e biu e vale se na kedra itotogi ke ca nodra itovo. Na itubutubu dau raiyawa ena vukei gone me kila na vuna me talairawarawa kina.\nKena ivakaraitaki, ke vosa vakaviavialevu e dua na gone vua e dua na nona itubutubu. Ke ra cudruvi ena gauna ga ya se ra totogitaki, era na madua kina se vakasaurarataki ira mera galu. Ia ena rairai be toka e lomana, me lai yawaki rau sara kina nona itubutubu.\nO ira na itubutubu raiyawa era na vakasamataka na sala era vakavulici ira kina na luvedra kei na kena itinitini. Mera kua ni vakatulewa totolo na itubutubu baleta ga nira maduataka na ituvaki e yaco. De dua me rau vakamacalataka vakamalua, vakavinaka tale ga vei gone, ni namaka o Jiova mera dokai ira na nodra itubutubu na gone ni na yaga tawamudu ina nodra bula. Na gauna e dokai rau kina nona itubutubu sa vakaraitaka sara tiko ga ni rokovi Jiova. (Efeso 6:2, 3) Ni rau cakava qori ena tara sara ga na lomai gone. Ena vakila na nodrau veikauaitaki dina na nona itubutubu, ena dokai rau tale ga vakalevu. Rau sa dolava kina na sala me dau kerea nodrau veivuke ena gauna e cakava kina eso na vakatulewa bibi.\nSo na itubutubu era sega ni dau vakadodonutaki ira na luvedra nira nanuma ni na vakamosia na lomadra. Ia vakacava ni sa qase cake o gone? Ena dokai Jiova qai kila na vinaka ni kena muri na nona ivakatagedegede? Ena dolava na lomana kei na nona vakasama vei Jiova, se sega ni kauaitaka na veika vakayalo?—Vkai. 13:1; 29:21.\nO koya e dau buli ivakatakarakara ena vakasamataka vinaka na ibulibuli ni ka e via bulia tiko. Ena sega ni ceuceu se sivisivi tu ga qai nuitaka ni na rawata e dua na ivakatakarakara vinaka. O ira tale ga na itubutubu era dau raiyawa era vakayagataka e levu na gauna mera vulica ra qai bulataka na ivakatagedegede i Jiova, mera doka kina na yacana. Nira kabiti Jiova tiko ga kei na nona isoqosoqo, era raiyawa kina, ra qai qarava vinaka nodra vuvale.\nNa noda vakatulewa e veisiga ena tara na noda bula ena veigauna se bera mai. Vakacava mo tu vakadua qai vakasama mai na nomu vakatulewa vakariri ena gauna ga e yaco kina e dua na ituvaki. Vakasamataka vinaka na kena itinitini. Qara na veidusimaki i Jiova qai muria na vuku vakalou. Ena taqomaki keda na raiyawa, ena vakabulai keda tale ga.—Vkai. 3:21, 22.\niMeli iMeli O “Taura Matua Tiko na Vuku”?


Beseni - Wikipedia\nNa beseni e dua na dari se koniteina e dau vakayagataki ena kena vakarautaki ka qaravi na kakana. Na loma ni dua na beseni e itovonibula na kena vaka e dua na mokimokiti isala, kei na batina kei na kena e bucini e dua na sega ni rawai imoimoi. Oqo ena vakavuna me baulu vakabibi na kena vakayacori na waini ka sereka na kakana, me vaka ga na kena sa yaco tiko na lewe ni beseni ena kena e vakaitikotiko ga ena kena kaukauwa e bibi. Na tautuba ni dua na beseni e dau vakavolivoliti tu ga ia e rawa ni dua ga na kena ibulibuli, oka kina na retequla.\nNa levu ni beseni e rawa ni caka ena dua ga na kakana ki levu beseni, me vakataka na vacu beseni se kakana draurau beseni, era dau vakayagataki vakawasoma me tauri se tobu sivia e dua na iwase ni kakana. E tiko e so na veibasa ni beseni, bilo, kei peleti. Na veigitubu lalai sara, me vaka na ti bilo, e dau vakatokai me bilo, ka dau vakatokai na peleti mai na tobu titobu me dau vakatokai na bilo lailai.\nEna vuqa na mataqali iyaya tudei sai koya na mataqali iyaya kilai levu duadua e vakayagataki me baleta na qaravi kei na kana kakana. E dau vakayagataki talega na dausiga lalai kilai vakaivola me vakarautaki kina na ti kei gunu daugunu. Ena ra itovo vakavanua na peleti se bilo ena ra era dau vakayagataki vakalevu.\nBeseni makawa Ijipita\nBeseni vakakorea ena dua na inaki lotus sena ena vakaitalatala\nRetrieved from "https://fj.wikipedia.org/w/index.php?title=Beseni&oldid=34405"\nThis page was last edited on 7 Okosita 2021, at 02:08.


The Fiji Times » E tiko kece vei Central Plumbing & Building\nE tiko kece vei Central Plumbing & Building\n27 November, 2017, 10:47 am\nUpdate: 10:47AM VEI Central Plumbing and Building Contractors e vakarawarawataki kina na veika ko na gadreva ke o vinakata me na vakavinakataki na nomu vale.\nE vuqa sara na i tabavale vakaitaukei kei na kena e ra vakayagataka na daunibisinisi eratou sa qarava oti na kabani qo.\nNa kena valenivolavola liu e tikoga qo e na Luke St e Suva.\nE levu sara na veika eratou qarava na kabani qo me vaka na kena vakavinakataki na paipo kei na vakadrodroi ni wai ena nomuni veivale se dua na nomu bisinisi.\nEratou rawa talega ni vakavinakataka na i rairai ni nomu delavuvu ni vale.\nKe o dau vakanananutaka tu se caka vakacava na nomu wai ni sili, na kena e batabata se mo sili wai katakata, e tikoga vei Central Plumbing and Building Contractors o ira na kena dau era rawa ni cakava na veika oqori.\nKevaka talega e mani tao tu na paipo kei na vanua e dau tavuloni kina na wai ni vale lailai se sewerage block, e na daumaka mo na qiriti Central Plumbing and Building ena siga nikua.\nMo na kua tale ni lokuyara, ni ko se vakasamataka tikoga o ira na matai kei ira na kena dau era rawa ni veisautaka na i rairai ni nomu vale, se dua na ka e gadrevi me na vakavinakataki, ni qiri sara ki na 3382558 se 3373858 mo na veitalanoa kei iratou na kena vakailesilesi.\nNanuma deivaki sara na yaca na Central Plumbing and Building Contractors Ltd ena siga nikua.


Sitoa ni ASIC chips mai na Samsung - Blockchain News\nJanueri 31, 2018 veiqaravi\nSitoa ni ASIC chips mai na Samsung\nSa tekivu Samsung vakarautaka na ASIC na chips me baleta na kamusu ni cryptocurrency\nE rawata e na levu ni veisisivi ni kabani ena oqo na makete ena na iyaya ni kamusu me $ 400 Million ena dua na ikava.\nSamsung South Korea e sa bau vakaitavi e na veivakamarautaki ni chips ni ASIC, ka sa vakayagataki me baleta na veivakamarautaki ni bitcoins, ethers kei na so tale na cryptocurrencies. Oqo e volai tu ena TechCrunch baleta na mata ni kabani.\nSamsung sa ikoya oqo na chips ni osooso na daubuli iyaya me baleta na thecryptocurrency. Ia, we can not give more details about our customers. – Samsung ni Pressoffice\nSa mai ripotetaki na imatai me baleta na cakacaka ni Samsung ira na chips ni na miners mai na sala ni vakauitukutuku Korea. Me vaka na noda vanua ni itabataba ni Na lali, na veivakamarautaki madaga na iwiliwili lailai ni ASIC chips mai na Samsung semiconductor na itei sa tekivu ena Janueri 2018. Na ivurevure sa kaya ni sa oti ni duavata e na kakana ni misini ni kamusu ena dua na kabani ni unnamed mai Jaina na na kabani.\nNa mata ni Samsung ni via veivosakitaka vata kei ira na TechCrunch na veika matailalai ni cakacaka e na ASIC ni chips.\nNa itukutuku ni kena tabaki sa Samsung tu me veisisivi vata kei na siqeleti ni microchip virikovuti TSMC, ka e rawata e ena iyaya ni kamusu mai $ 350 Million ki na $ 400 Million me baleta na vulatolu. Na kabani e veiqaravi vakaoqori na dauvolivolitaki lelevu ni kamusu na iyaya me vaka na Bitmain kei na kai Kenani kei na vakasama vovou.\nMuria na macala ni 2017, Sa yaco kina na levu duadua ni siqeleti ni katakata vinaka me Samsung, displacing mai na itutu ni iliuliu ni Intel. Samsung ’ bisinisi qo ena veivakamarautaki ni microchip ena 2017 a $ 69 billion vakatauvatani ki na Intel ’ s $ 62.8 billion.\nNona ivotavota na bilo - O ira na lalaga ni vale ni volivoli....\nNa cava na "na lalaga" me baleta na volia ...\nEi timi ni veisiga ni Altcoin! I'...\nSa oti na duru:Ivakarau ni kena liutaki e dua na ICO e Switzerland\nTarava na duru:MasterCard ’ s CFO: Ni sa boosting volivoli ni Cryptocurrency na noda kasitama vakayagataki ilavo\nBitcoin & Gaming: Twitch Streamer Receives TEN$ of THOUSAND$ in BTC Donation – Itukutuku crypto\nJanueri 15, 2019


iVola Mai na iLawalawa Dauvakatulewa | Tiko ga ena Loloma ni Kalou\nVei kemuni na lomani Jiova kei na nona Vosa, na iVolatabu:\nE kaya o Jisu: “Oni na kila na ka dina, na ka dina ena qai sereki kemuni.” (Joni 8:32) Vakasamataka mada na imatai ni gauna o kila kina na ka dina ena iVolatabu! E ka ni marau nida mai kila na ka dina ena vuravura e levu kina na lasu.—2 Timoci 3:1.\nE vinakata na Kalou o Jiova meda kila na ka dina. Nida lomani ira na kawatamata eda vinakata tale ga meda tukuna vei ira na ka dina. Ia e levu na ka e okati ena noda qaravi Kalou. Eda solia noda vinaka taucoko nida dua na lotu vaKarisito, nida doka vakalevu tale ga na ivakavuvuli i Jiova. E vakamacalataka o Jisu na sala bibi eda rawa ni vakadinadinataka vua na Kalou nida lomani koya. E kaya: “Ke dou muria na noqu ivunau, au na qai lomani kemudou tiko ga, me vaka ga na noqu muria na ivakaro i Tamaqu qai lomani au tiko ga o koya.”—Joni 15:10.\nO Jisu e lomani Tamana dina, e cakava tale ga na ka kece e kerea vua o Tamana. Ke da vakatotomuri Jisu ena ivakarau ni noda bula, ena lomani keda o Jiova, eda na marau tale ga kina. Me vaka e kaya o Jisu, “Ke dou kila na ka kece qo, dou na qai marau ke dou cakava.”—Joni 13:17.\nE nuitaki ni na yaga na ivola qo ena nomuni bulataka na ka dina ena iVolatabu, moni itokani tale ga ni Kalou. Keitou masulaka ni oni na lomana vakalevu na Kalou qai tiko ga “ena loloma ni Kalou . . . ni oni nuitaka tiko na bula tawamudu.”—Juta 21.